Кеча Туркманистон президенти Сапармурод Ниëзов муфти Насрулло ибн Ибодуллони вазифасидан бўшатиб, унинг ўрнига 35 ëшли имом Қақагелди Вафоевни тайинлади.\n24 январ 2021, Тошкент вақти: 04:35\nНиëзов нима сабабдан Насрулло ибн Ибодуллони вазифасидан бўшатганини тушунтирмади.\nКеча у шунингдек, 2008 ва 2010 йиллар ўртасида президентлик сайловлари ўтказилиши кераклигини яна такрорлади.\nНиëзов “мободо менга бир нима бўлиб қолса, зудлик билан сайловлар ўтказиш учун парламент ҳар йилда 3-5 кишини президентликка номзод сифатида танлайди”, деди.\nМаълумки, 1999 йилда парламент томонидан умрбод президент этиб тайинланган Ниëзов ноябрда ўз жонига қарши содир этилган суиқасддан омон қолди.


«Барселона» қуръада доим биринчи саватчада жой олиб келаётган бўлса-да, икки йилдирки, анчагина мураккаб гуруҳга тушиб қолмоқда. Ўтган мавсумда «Интер», «Тоттенҳэм» ва «ПСВ» каталонияликлар билан икки йўлланма учун баҳс олиб борган бўлишса, бу сафар «Интер»га энди Дортмунднинг «Боруссия» жамоаси шерик бўлади. Қизиғи, ўтган йили «Боруссия» гуруҳ босқичини кучли ўтказиб, плей-оффга чиққан, аммо у ерда «Барселона»нинг гуруҳдоши «Тоттенҳэм»га ютқазиб қўйганди. Тўртликдаги тўртинчи жамоа эса – «Славия».\nБаҳорнинг сўнгги ойларини ёмон ўтказиб, ҳам Чемпионлар Лигасидан, ҳам Қироллик кубогидан қуруқ қолган «Барселона»ни Эрнесто Вальверде бошқаришда давом этмоқда. Гризманн, Де Йонг каби йирик трансферлар каталонияликларнинг бу сафар янада жиддий ва юқори амбицияларга эга эканини, ўтган йилги каби фақат Испания чемпионати билан кифояланишга рози эмасликларини пайқаш мумкин. Акс ҳолда катта эҳтимол билан Вальверде даври тугайди.\nНатижалар ҳақида аниқ хулосалар бериш қийин, чунки жароҳатлар гирдобига тушиб қолган жамоа Мессисиз, бундан ташқари аксарият ўйинларда Суарессиз ҳам ҳаракат қилишга мажбур бўлди. Шунинг учун жамоа ўйинлари бироз беқарор, «Барселона» «Камп Ноу»даги сўнгги икки ўйинда рақиб дарвозасига бештадан гол ураётган бўлса-да, сафар ўйинларида ишончсиз кўринди. Дортмунднинг ўз майдонида қандай муҳит ҳосил қилишини эса, ҳамма яхши билади – «Барселона»га жуда қийин бўлиши табиий. Яхшиямки, Луис Суарес сафга қайтди ва «Валенсия»га қарши ўйинда жуда яхши спорт формасида эканини намойиш қилди.\nҚарши томонда эса, яна бир шундай ҳужумчи – Пако Алькасер тўп суради. Унинг ўз вақтида «Барселона»нинг асосий таркибига кира олмагани алоҳида мотивация сифатида аҳамият касб этса керак. Алькасер собиқ жамоасига ўзининг қандай ҳужумчи эканини кўрсатиши мумкин. Унга ёрдам берадиган Жейдон Санчо ва Марко Ройс ҳам жуда яхши спорт формасига кириб олишди. Санчо мавсум бошидан бери ҳар ўйинда голли вазиятлар иштирокчисига айланаётган бўлса, Марко Ройс ҳам бомбардирлик хислатларини йўқотмаганини ўтган ўйинда исботлади ва дубль қайд этди.\nЛекин баъзи статистик маълумотлар мезбонларнинг зарарига ишлайди: жамоа ўз майдонидаги сўнгги саккиз ўйиндан атиги иккитасини ўз фойдаларига ҳал қилишган. Шунингдек, Чемпионлар Лигасидаги сўнгги беш ўйиннинг тўрттасида «Боруссия» рақиб дарвозасини ишғол қила олмаган. «Барселона» эса, турнирдаги сўнгги 12 учрашувнинг фақат биттасида мағлубиятга учраган, холос.\nМеҳмонлар таркибида асосий савол Мессининг майдонга тушиши ва учрашувга қанчалик тайёр эканидир. Мана шу фактор кучлар нисбатида кўп нарсани ўзгартириб юборади. Месси ўйин қайдномасига киритилган, аммо асосий таркибда тушиши ёки тушмаслиги бўйича қарор ўйин олдидан қабул қилиниши айтилди. Шунингдек, Вальверде матбуот анжуманида сўнгги икки ўйинда ўзини кўрсатаётган 16 ёшли Фати ҳақида ҳам фикр билдирди. Ёш футболчи агар майдонга тушадиган бўлса, «Барселона»нинг ЕЧЛ тарихидаги энг ёш футболчиси сифатида тарихга киради. Меҳмонлар таркибида, худди Алькасер сингари, собиқ жамоасига қарши майдонга тушиш имконияти Усмон Дембеледа бор эди. Аммо у ҳам тикланиб улгургани йўқ.\n«Боруссия» мураббийи Фавр эса, жароҳатланганлар ичида Лукас Пишчек борасида аниқ фикр айтмади. У таркибда пайдо бўлиши мумкин. Нико Шулц эса, аниқ ўйнай олмайди. Рақибларнинг тахминий таркиби қўйидагича:\nБоруссия: Бюрки, Ҳакими, Аканджи, Ҳуммелс, Геррейру, Витцел, Дилэйни, Азар, Санчо, Ройс, Алькасер;\nБарселона: Тер Стеген, Семеду, Пике, Лангле, Алба, Роберто, Бускетс, Де Йонг, Гризманн, Перес, Суарес\n«Албатта, биз «Барселона» билан ўйинни сабрсизлик билан кутяпмиз. Мен 1991 йилда у ерда, Кройф қўл остида амалиёт ўтаганман – таассуротларни ифодалаб бериш қийин. Биз бутун ўйин давомида диққатни йўқотмаслигимиз керак. Қўрқмасдан олдинга боришга тайёрмиз, шу билан бирга, ҳар қандай сценарийга тайёр туриб, ўйинда қолиш жуда катта аҳамиятга эга».\n«Менга «Боруссия»нинг айниқса, мухлислар билан муносабати жудаям ёқади. Санчо, Ройс – ажойиб футболчилар, шунингдек, Алькасер ҳам «Боруссия» унинг жамоаси эканини исботламоқда. Дортмундликлар тўпни яхши назорат қила олишади, жамоанинг қарши ҳужумлари хавфли тус олади. Гуруҳимиз жуда хавфли, битта омадсиз учрашув кубок учун курашдан чиқариб юбориши ҳам мумкин. Масалан, ўтган йили финалга чиққан ҳар икки жамоа ҳам биздан кўпроқ ўйинларда мағлуб бўлишганди, лекин финалда улар тўп суришди».\nБу рақибларнинг учинчи расмий тўқнашуви ҳисобланади. 1997/98 йилги Европа Суперкубогида «Барселона» дастлабки ўйинни 2:0 ҳисобида ўз фойдасига ҳал қилган. Германиядаги учрашув 1:1 билан тугаган.\nҚаторасига тўртинчи йилдирки, дортмундликлар гуруҳда испан жамоаларига қарши келишмоқда. Уч йил олдин «Боруссия» «Реал» билан ҳар икки ўйинни дуранг билан якунлаган, кейинги йили эса, бой берган. Ўтган мавсумда эса, «Атлетико»ни ўз майдонида 4:0 ҳисобида енгиб, сафарда 0:2 ютқазишган.\n«Барселона» гуруҳ ўйинларида 14 ўйиндан бери мағлубиятга учрагани йўқ. 10 ғалаба ва 4 дуранг. Шунингдек, сўнгги 28 ўйиндан атиги 1тасида мағлубиятга учраган, холос. Булардан 21 ўйин каталонияликлар ғалабаси билан тугаган. Ягона мағлубият 2016 йилнинг ноябрида «Манчестер Сити»га қарши ўйинда рўй берганди.\n«Боруссия» ярим ҳимоячиси Марио Гётце ЕЧЛдаги сўнгги 1092 дақиқа, яъни 18 соатдан буён гол ура олмаяпти. Бу ЕЧЛ тарихидаги энг узоқ давом этган «голсизлик»дир.\nЛионель Месси ўтган ЕЧЛ мавсумида 12 гол билан тўпурар бўлганди. У бундай эътирофга олти марта сазовор бўлган. Фақат Криштиану Роналдуда бу кўрсаткич кўпроқ – 7 марта. Умуман олганда, Месси португалиялик рақобатчисига нисбатан 14 гол кам урган: 112-126.\nМесси Чемпионлар Лигасида 32 турли рақиблар дарвозасини ишғол эта олган. Агар у «Боруссия» дарвозасига ҳам гол ура олса, бу борада Раулга тенглашиб олади. Испаниялик ҳужумчи 33та турли рақиблар дарвозасига гол ура олганди.\nЯна Месси. У немис жамоаларига қарши 14 ўйинда 16 гол муаллифи бўлган. «Байер»га 7, «Бавария»га 4, «Штутгарт»га 3, менхенгладбахликлар ва бременликлар дарвозасига биттадан.\nБарселона Чемпионлар лигаси


Конимех туманида айни дафтарга киритилган 147 нафар ишсиз фуқаро бандлигини таъминлаш мақсадида бўш иш ўринлари “Меҳнат ярмаркаси” ташкил этилди.\nУнда 20 та ишлаб чиқариш корхонаси ва 42 та муассасаса вакиллари ўзларида мавжуд 438 та бўш иш ўрни билан иштирок этди. Дастлаб иштирокчилар ишлаб чиқариш корхоналари томонидан ташкил этилган кўргазма билан танишиб, уларнинг фаолияти тўғрисида бирламчи маълумотларга эга бўлди.\nЯрмаркада “Real Invest” МЧЖга 15 нафар, “Riverstone Powders” МЧЖга 13 нафар, “Shojon Tuz Group” МЧЖга 14 нафар, “Тикувчи аёллар” кооперативига 35 нафар, маҳалла меҳнат инспектори лавозимига 2 нафар, туман МТМга 1 нафар ва “Агробанк” туман филиалига 1 нафар, жами 81 нафар фуқаро ишга жойлаштирилди.\nТикувчилик касбига ўқиб, сертификат олган, ярмарка доирасида “Тикувчи аёллар” кооперативига ишга кирган 47 нафар аёлга субсидия шартлари асосида тикув машиналари тақдим этилди. Уларга уй шароитида даромад топишлари учун бирламчи маҳсулотлар етказиб бериладиган бўлди.


13 сентябрь, 2019, 14:34\nТеглар:Шахмат | Ҳиндистон\nШахмат бўйича Ғарбий Осиё ғолиби ва совриндори билан суҳбат.\nҲиндистонда шахмат бўйича бўлиб ўтган Ғарбий Осиё чемпионатида рапид йўналишида олтин, стандарт йўналишида бронзани қўлга киритган, FIDE тоифасидаги халқаро спорт устаси Мухаммадали Абдураҳмонов билан Ўзбекистон Шахмат федерацияси матбуоти хизмати қисқача суҳбатда бўлди.\nҲиндистон мазкур мусобақани жуда яхши ташкил эта олган. Иштирокчилар жуда кучли эди. Буни тан олиш керак. Энг қийин партия, стандарт баҳсларида Ҳиндистонлик рақибим билан 8 -турда бўлди. Узоқ давом этган қарама-қаршиликда ғалаба қозонишга муваффақ бўлдим.\nФедерациянинг сафар ташкиллаштиришдаги ёрдами...\nСафар ҳаражатларини Ўзбекистон шахмат федерацияси қоплаб берди. Бунинг учун алоҳида рахмат айтишим керак. Энг асосийси руҳий далда кучли бўлди. Устозим Марат Жумаев турнирга қадар яхши тайёрладилар. Кўпроқ тартибли ўйин кўрсатишни маслаҳат берди. Мусобақанинг биргина қийин жиҳати бир кунда 2 та тур ўтказилганида бўлди. Бундай ҳолатда тайёргарлик кўриш учун вақт кам бўлади. Энергия ҳам кўп сарфланади, ҳар бир ўйинннг 3-4 соат давом этиши, руҳий толиқишни ҳам юзага келтиради. Шундай бўлсада, биз бунга тайёр ҳолатда борган эдик. Бу ўз натижасини кўрсатди.\nРақибларнинг савияси борасида...\nОддий шахматчиларни кўрмадим. Рейтингдан жуда паст ўрин олган, жумладан, 1800- поғонани банд қилган спортчилар ҳам муносиб қаршилик кўрсата олишди.\nБиринчи ўринда ота-онамга ўз миннатдорчилигимни билдираман. Доимо, қўллаб -қувватаб келишади. Мураббийим Марат акага ҳамда федерация мутасаддиларига ҳам рахмат деб қоламан.


Халқаро дзюдо федерацияси олимпия саралаш ўйинлари муддатини узайтирди\n30.04.20 17:42\tmsk\nҚирғизистон дзюдо федерациясининг Facebook даги фотосурати\nХалқаро дзюдо федерацияси Токиода бўлиб ўтадиган Олимпиадага саралаш ўйинлари муддатини 2021 йил 28 июнга қадар узайтирди. Бу ҳақда Prosports.kg Қирғизистон миллий дзюдо федерацияга таянган ҳолда хабар беради.\nФедерация маълумотига кўра, IJF World Tour қайта йўлга қўйилиши вақти ва 2021 йил июнь сўнггига қадар бўладиган турнирлар сонидан қатъий назар (2019 йил май ойидан бўлиб ўтган мусобақалар ҳисобидан) барча спортчиларга улар эришган олтита энг яхши натижа бириктирилади.\nШу йилнинг март ойи бошидан IJF коронавирус пандемияси сабаб 2020 йил Токио олимпиадасига бўладиган саралаш ўйинларида спортчиларга баллар келтирувчи қатор мусобақаларни бекор қилди. Март ва июнга релаштирилган саккизта турнир, жумладан Екатеринбург, Баку ва Будапештда бўлиб ўтиши керак бўлган Катта шлем турнирлари бекор қилинди.\nКейинги жаҳон тури сентябрь ойида Загребда бошланади. Ўйинлар октябрда Тошкентда давом этади. 2021 йилги мусобақалар жадвали ҳали эълон қилинмади.


Қўш камера, ўрта нархли Moto X4 тақдим қилинди - Terabayt.Uz\nҚўш камера, ўрта нархли Moto X4 тақдим қилинди\n6 сентябрга қадар Берлинда ўтадиган IFA 2017 ахборот-коммуникация технологиялари кўргазмаси тақдимотлар билан янада қизимоқда. Lenovo компанияси анжуман доирасида Moto X4 янги смартфонини тақдим қилди. Бу ўрта нархли ва бош камераси қўш сенсорли модул ҳисобланади.\nMoto X4 смартфони 5,2 дюймли, Full HD (1920 х 1080 пикселли) сиғимли, Corning Gorilla Glass ҳимоя шишаси билан қопланган IPS-дисплейга эга. Девайсда бармоқ излари сканери ўрнатилган. Бош камера 12+8 мегапикселли сенсорлар бирикмасидан иборат. Олд камера ҳам диққатга сазовор -- 16 мегапикселли.\nСмартфон платформаси самарадорлиги учун 8 ядроли Qualcomm Snapdragon 630 процессори ва Adreno 508 видео-картаси масъул. Moto X4'нинг "Европа талқини"да 3 ГБ оператив ва 32 ГБ доимий хотира бўлса, Осиёга мўлжалланган талқин 4 ГБ тезкор ва 64 ГБ доимий хотирага эга бўлади.\nMoto X4 алоқанинг 4G LTE, Wi-Fi (802.11 ac), Bluetooth 5.0, GPS ва ГЛОНАСС тармоқларида ишлайди. Унинг ўлчамлари: 148,35 x 73,4 x 7,99 мм, вазни — 163 грамм. Гаджет Android 7.1 Nougat операцион тизими бошқарувида фаолият кўрсатади.\nMoto X4 аккумуляторининг ток сиғими 3000 мА соат. Шунингдек, батарея Turbo Charging тезкор қувватлаш технологияси билан таъминланган. Қолаверса, янаям эътиборга лойиқ жиҳати -- Moto X4 IP68 гувоҳносига эга, яъни корпуси чанг ва сувдан ҳимояланган. Ундаги янги авлод Bluetooth модули билан бир вақтнинг ўзида 4 та қурилма билан уланеиш мумкин.\nMoto X4 мобил телефони сентябрдан 400 АҚШ долларидан сотувга чиқарилади.\n#энг яхши смартфон


АМЕРИКАГА ТАРИХИЙ ТАШРИФ - Ўзбекистон овози газетаси\nЖорий йилнинг 15-17 май кунлари Ўзбекистон Республикаси Президенти Шавкат Мирзиёевнинг Америка Қўшма Штатларига расмий ташрифи икки мамлакат ўртасидаги ҳамкорлик алоқалари мутлақо янги босқичга кўтарилаётганини тасдиқлади\n— Депутат сифатида АҚШ тарихи ва дипломатиясидан озми-кўпми хабардорман. Мамлакатга келган давлат раҳбарларига АҚШ Президентлари томонидан юксак ҳурмат ва эҳтиром кўрсатилиши камёб ҳодисадир. АҚШ Президенти Дональд Трамп Президентимизни Оқ уйга кираверишда шахсан ўзи кутиб олди. «Мен учун Ўзбекистон Етакчиси билан учрашиш катта шарафдир», деб таъкидлаши унинг давлатимиз раҳбари ва халқимизга юксак ҳурматидан далолатдир.\nАҚШ саноати ўта ривожланган, ҳар томонлама қудратли давлат. Ўтган йилда мазкур мамлакатда ялпи ички маҳсулот ишлаб чиқариш ҳажми 18 триллион долларни ташкил этган. Бу кўрсаткич дунё мамлакатлари ялпи ички маҳсулотининг салкам чорак қисмини ташкил этади. АҚШнинг улкан иқтисодий салоҳияти ўзаро ҳамкорликни ривожлантиришда кенг имкониятлар очади.\nСавдо-сотиқ соҳасида мамлакатларимиз ўртасида 1998 йилдан буён энг кўп қулайлик яратиш тартиби амал қилмоқда. Юртимизда америкалик сармоядорлар билан ҳамкорликда ташкил этилган 180 дан ортиқ корхона фаолият кўрсатяпти. Узоқ йиллар давомида икки мамлакат ўртасидаги ўзаро маҳсулот айрибошлаш ҳажми 100-200 миллион доллар атрофида эди. Мазкур ташриф доирасида Президентимизнинг ташаббуси билан Вашингтон шаҳрида икки мамлакат компаниялари ўртасида тарихда илк маротаба салкам 5 миллиард долларлик шартнома имзоланди. Бу юртимизда кўплаб янги иш ўринлари яратилиши ва юқори технологияли ишлаб чиқариш кенгайишига замин бўлади.\nИкки мамлакат расмий делегациялари иштирокида ўтган музокараларда ҳам асосий эътибор савдо иқтисодий ҳамкорликни мустаҳкамлашга қаратилди. Вазирлик ва компаниялар, ишбилармон доиралар ўртасидаги алоқаларни фаоллаштириш, юқори технологиялар, савдо-саноат, ёқилғи-энергетика, транспорт ва бошқа соҳаларда инвестициявий лойиҳаларни амалга ошириш масалалари муҳокама қилинди.\nДональд Трамп Президентимизнинг ислоҳотлар дастурини қўллаб-қувватлади. Ўзбекистоннинг минтақада ўсиб бораётган ролини эътироф этди. Жорий йилда Марказий Осиё савдо форумини ва Марказий Осиё давлатлари билан АҚШ ўртасида савдо ва инвестицияларга оид ҳадли битим бўйича Кенгаш йиғилишини ўтказиш юзасидан Ўзбекистоннинг таклифи бундан далолат беришини таъкидлади.\nДавлатимиз раҳбарининг АҚШ Президенти, шунингдек, АҚШ Давлат котиби Майкл Помпео, АҚШ Сенати раиси ўринбосари, молия бўйича қўмитаси раиси Оррин Хэтч, мудофаа вазири Жеймс Мэттис, АҚШ Конгреси вакиллар палатаси аъзоси Трент Келли бошчилигидаги конгрессменлар билан бўлиб ўтган музокараларда икки давлат ўртасидаги барча соҳадаги алоқаларни мутлақо янги, юқори босқичга кўтариш масалалари муҳокама этилди.\nЖумладан, савдо-иқтисодий, илмий-техникавий, маданий-гуманитар, парламентлараро, ҳарбий, қишлоқ хўжалиги ва халқ хўжалигининг турли соҳаларидаги ўзаро ҳамкорлик алоқаларини ривожлантиришга қаратилган шартномалар имзоланди.\nТашриф доирасида Президентимиз Жаҳон банки Президенти жаноб Жим Ёнг Ким билан ҳам музокаралар олиб борди.\nУчрашув чоғида боғдорчиликни ривожлантириш, шошилинч тиббий ёрдам тизимини такомиллаштириш, саноат корхоналарининг энергия тежамкорлигини ошириш, иситиш тармоқларини модернизациялаш, молиявий консультатив хизмат кўрсатиш каби соҳаларга оид битимлар имзоланди.\nУмуман олганда, давлатимиз раҳбари Шавкат Мирзиёевнинг Америка Қўшма Штатларига қилган расмий ташрифи ўта самарали ва мазмунли бўлди. Олиб борилган музокаралар эса ўзаро ишонч янада ортишига, иқтисодий ҳамкорлик бўйича янгидан-янги имкониятлар очилишига хизмат қилади, деб ишонаман.\n— Ўзбекистон Республикаси ўз ташқи сиёсатида дунёдаги барча давлатлар билан тенглик, ҳурмат ва ўзаро манфаатли муносабатларни ривожлантиришга алоҳида устуворлик беради. Халқаро миқёсда таранг вазият сақланиб қолаётган ва бошқа давлатлар ички масалалари уларнинг ҳудудларидан ташқарида ҳал этилаётган бир паллада бундай сиёсат принципиал аҳамиятга эгадир.\nҚайд этиш жоиз, Ўзбекистон Республикаси Президенти Шавкат Мирзиёевнинг АҚШга давлат ташрифи ана шу сиёсатнинг амалдаги натижасини яққол кўрсатиб берди. Ўзбекистоннинг сўнгги йилларда амалга ошираётган ислоҳотлари океан ортида ҳам катта қизиқиш билан кузатиб борилаётганининг гувоҳи бўлдик. Президентлар Афғонистоннинг Марказий Осиёдаги кўп томонлама ҳамкорлик муносабатларида иштирок этишини қўллаб-қувватлашларини билдиришди.\nБугун инсоният олдидаги энг мураккаб ва чигал муаммолардан бири Афғонистонда тинчликни таъминлаш билан боғлиқдир. Бу жараёнда Ўзбекистоннинг ўрни алоҳида аҳамиятга эга бўлмоқда. Мамлакатимиз ташаббусининг АҚШда ҳам қўллаб-қувватланиши хайрли ишнинг ижобий натижасига умид беради.\nПрезидент Дональд Трамп Президентимизни афғон ҳукумати ва «Толибон» тинч музокараларни бошлаши лозимлиги тўғрисидаги халқаро ҳамжамиятнинг позициясини тасдиқлаган Тошкент халқаро конференцияси муваффаққиятли ўтказилгани билан қутлади. Ўзбекистон томонидан режалаштирилаётган Афғонистондаги темир йўл ва инфратузилмавий лойиҳаларни амалга оширишга сиёсий ва консультатив кўмак кўрсатишга тайёрлигини билдирди. Ўз навбатида Президентимиз ҳам Афғонистонда тинчлик ва барқарорликка эришишга ҳисса қўшаётган Шимолий таъминот тармоғини қўллаб-қувватлашда давом этишини тасдиқлади. Иккала давлат раҳбарлари ҳам Афғонистон хавфсизлик кучлари ва тинч аҳолисига қарши қаратилган террорчилик ҳужумларини қаттиқ қоралашди. Афғонистон дуч келаётган хавф-хатарларга барҳам бериш бўйича мулоқотни кенгайтиришга содиқликларини айтишди.\nПрезидентимиз куни-кеча Андижон вилоятига ташрифи давомида ўтказилган йиғилишда Афғонистон масаласига ҳам алоҳида тўхталиб ўтди. Бу мамлакатда тинчлик, тараққиёт бўлиши халқимиз учун нақадар муҳим эканини таъкидлади. «... буюк боболаримиз хоклари Ҳиротда. Ўзбек миллати учун Ҳиротгача етиб борсак, буюк боболаримиз руҳи мададкор бўлади. Албатта, бунда афғон халқининг манфаати, иқтисодиёти бор... Шунинг учун катта темир йўл қурилиши ташаббуси билан чиққандик, катта раҳмат, АҚШ Президенти Дональд Трамп қўллаб-қувватлаб, биз баённома қабул қилдик. Қўшма баёнотда ҳам АҚШ Афғонистондаги темир йўл қурилишини ҳар томонлама қўллаб-қувватлашини билдирди...» Тарихни эслайлик, Ўзбекистон ва Афғонистон ҳудудларида азалда савдо-сотиқ, иқтисодий муносабатлар гуркираб ривожланган, карвонлар изи узилмаган замонлар бўлган. Афғонистонда темир йўл қурилиши ана шу қадимий алоқалар, борди-келдиларни қайта жонлантириш ва ривожлантиришда муҳим ўрин тутади.\nЯна бир муҳим жиҳат шундаки, биз ривожланишнинг инновацион йўналишларини танладик ва истаймизми-йўқми бу борада етакчилар билан ҳамкорлик ўзимиз кутган натижаларга эришишда ҳал қилувчи аҳамият касб этади.\nИқтисодиётнинг реал секторига, таълим ва ижтимоий соҳанинг барча йўналишларига илғор инновацияларни жорий қилишда АҚШ тажрибаси жуда асқотади. Президентимиз бу масалага ҳам алоҳида тўхталиб ўтди. «Нима учун бизга АҚШ сармояси, технологияси керак? Чунки, унақа технология ва ишланмалар ҳали Ўзбекистонга кирмаган. АҚШ технологияси кирган давлатда ҳисоб-китоб жойида бўлади. Уларнинг технологияси кирган жойда коррупция, ўғрилик бўлмайди...»\nШуларни инобатга олиб айтиш мумкинки, бу ташриф тарихий аҳамиятга эга бўлди. Унинг натижасини эса тез орада ҳис эта бошлаймиз.


Мақсад — Ватан равнақи, эл фаровонлиги\n2010 йил 7 май\nМақсад — Ватан равнақи, эл фаровонлиги\nЎзбекистон Республикаси Олий Мажлиси Сенатининг бугун бошланадиган иккинчи ялпи мажлиси ижтимоий-сиёсий ҳаётимиздаги яна бир муҳим воқеа бўлиши, шубҳасиз. Зеро, унда Ватанимиз равнақи ва халқимиз фаровонлигига хизмат қиладиган қонунлар ва бошқа бир қатор долзарб масалалар муҳокама қилинади. Мухбиримиз сенаторларнинг ана шу масалалар хусусидаги фикрлари билан қизиқди\n— Маълумки, Юртбошимиз раҳнамолигида амалга оширилаётган кенг кўламли ислоҳотлар натижасида ўтган йили юртимизда товар ва хизматлар экспорти 2008 йилдагига нисбатан 2,4 фоизга ошиб, ташқи савдо айланмасида 2,3 миллиард доллар миқдорида ижобий сальдога эришилди, — дейди Олий Мажлис Сенати Бюджет ва иқтисодий ислоҳотлар масалалари қўмитаси аъзоси Қурақбой Эргашев. — Айни чоғда банклар молиявий барқарорлигини мустаҳкамлаш юзасидан кўрилган чоралар туфайли тижорат банклари умумий капитали 2008 йилдагига нисбатан 1,4 баробар ўсди. Хусусан, етакчи банкларнинг устав капиталлари давлат маблағлари ҳисобидан қўшимча 500 миллиард сўмдан кўпроқ миқдорда оширилди.\nИнқирозга қарши чоралар дастури доирасида иқтисодиётнинг реал сектори корхоналарининг барқарор ишлашини таъминлаш, уларнинг экспорт салоҳиятини юксалтириш борасида амалга оширилган ишлар ҳам эътиборга лойиқ. Жумладан, бу даврда 126 та иқтисодий ночор корхона тижорат банклари тасарруфига олиниб, уларнинг 36 таси ўз фаолиятини тиклаганидан кейин янги инвесторларга сотилди. Айни чоғда 34 та корхонада ишлаб чиқаришни тиклаш жараёни тугалланган бўлса, қолган 56 та корхонада молиявий соғломлаштириш ишлари олиб борилмоқда.\nЮқори палатанинг Қонунчилик ва суд-ҳуқуқ масалалари қўмитаси аъзоси Эркин Рўзиметов таъкидлаганидек, истиқлолнинг илк кунларидан бошлаб ижтимоий ҳимояга муҳтож бўлган аҳоли, хусусан, кўп болали ва кам таъминланган оилалар, ёлғиз кексалар, боқувчисини йўқотганлар ва ногиронлар, талаба ва пенсионерлар манфаатларини ҳар томонлама ҳимоя қилишга катта эътибор қаратиб келинмоқда. Айниқса, 2007 йилда Ижтимоий ҳимоя йили муносабати билан қабул қилинган Давлат дастури бу борада катта аҳамият касб этиб келмоқда.\nЎтган йиллар мобайнида мазкур дастур асосида ижтимоий ҳимоя самарадорлигини оширишга йўналтирилган 26 та қонун ва норматив-ҳуқуқий ҳужжат қабул қилиниб, ҳаётга татбиқ этилганлиги бунинг тасдиғидир. Муҳими, ушбу йўналишдаги ишлар изчиллик билан давом эттирилмоқда. Жорий йилда давлат бюджетининг қарийб 60 фоизи айнан шу соҳага йўналтирилганлиги бу борадаги ишларнинг мантиқий давоми бўлди. Ялпи мажлис кун тартибига киритилган қонун ҳужжатларида бу масалага алоҳида эътибор берилаётганлиги диққатга моликдир.\n— Ўзбекистоннинг халқаро нуфузи тобора ортиб бормоқда, — дейди Сенатнинг Ташқи сиёсат масалалари қўмитаси аъзоси Дилоромхон Эсонбоева. — Ялпи мажлис муҳокамасига киритилган “Ўзбекистон Республикаси билан Уммон Султонлиги ўртасида ҳамкорлик ва муносабатлар асослари тўғрисидаги Битимни (Маскат, 2009 йил 5 октябрь) ратификация қилиш ҳақида”ги Қонун ана шу мақсадга хизмат қилади.\nМаълумки, Юртбошимиз бошчилигидаги давлат делегациясининг 2009 йил 4-5 октябрь кунлари Уммон Султонлигига қилган расмий ташрифи чоғида икки давлат ўртасида сиёсий, иқтисодий, инвестициявий, молиявий, нефть ва кимё, ҳаво алоқалари, олий таълим, туризм, илмий ва маданий соҳалардаги ҳамкорликни ривожлантиришга қаратилган 19 та келишувга эришилган эди. Маъқулланиши кутилаётган қонун ана шу келишувларга ҳуқуқий тус бериши билан жуда аҳамиятлидир. Шу боис қўмита йиғилишида мазкур ҳужжатни қўллаб-қувватлаш хусусида сўз юритилди.\nБир сўз билан айтганда, Олий Мажлис Сенатининг иккинчи ялпи мажлиси муҳокамасига киритилган ҳар бир қонун ҳужжати, ҳар бир масала Ватанимизни изчил тараққий эттиришга, аҳоли фаровонлигини янада оширишга хизмат қилади.


Мусулмонларни ваҳшийларча қийноққа солиб, ўлдимларга сабабчи бўлган, зона «положенец»ини таниб олинг « Ўзбекистон Халқ Ҳаракати\nМусулмонларни ваҳшийларча қийноққа солиб, ўлдимларга сабабчи бўлган, зона «положенец»ини таниб олинг\n05 March 2020 - 10:34\nЗАРАФШОНДАГИ 64/48-СОНЛИ ЗОНАДА МУСУЛМОНЛАРНИ ВАҲШИЙЛАРЧА ҚИЙНОҚҚА СОЛИБ, ЎЛДИМЛАРГА САБАБЧИ БЎЛГАН, ЗОНА «ПОЛОЖЕНЕЦ» ИНИ ТАНИБ ОЛИНГ!\n(Маълумотлар гувоҳ бўлган ва қийноқларга солинган шахслардан тўпланди)\nЭски тузум даврида қамоқхоналарда ваҳшийларча қийноқлар ва диний маҳкумларни ўлдирилган ҳолатлар ҳақида маълумотлар жуда кўп.\nЗарафшон 64/48 сонли зонаси Ўзбекистоннинг энг ёмон, қийноқлар туфайли ўлим ҳолати жуда кўп қайд этилган зоналардан биридир. Зонада бир гуруҳ ички тартибга умуман амал қилмайдиган, фақатгина диний маҳкумлар устидан назорат қилиб, уларни қийноққа солувчи, маҳкумлaрдан иборат гуруҳ бўлган. Уларни зона тилида “Қоралар”, деб аталган. Шу гуруҳнинг каттаси (Положенец), кимни ўлиши, кимни қийноққа солиш ва қай услубда қийнашни белгилаб берувчи, ҳукмдор бўлган.\nЎша шахс, Жаҳонгир Шарипов – 48-зона положенеци, жиноят оламидаги лақаби «Жахон Писка».\n«Жаҳон Писка» бошчилигидаги қораларга зона ички тартибига бўйсинмаслик ваколати берилган эди. Зонада яна қўшимча ички тартиб (положение) бўлган. Бу тартиб диний маҳкумлар учун ишлаб чиқилган тартиб. Унинг назорати ва ижросини қоралар бошқарган.\nДиний маҳкумларни исталган вақтда ёки ҳар белгиланган вақтда аёвсиз қийноққа солинарди. Қишнинг совуқ кунларида музлаб турган бассейнга ялонғоч ҳолда ташлаш, қўл, оёқ, қовурғаларини синдириш, арматурага латта ўраб, сон ва думба қисмларига ҳушдан кетгунча, аёвсиз уриларди. Бу қийноқлар амалга ошириладиган жойда, фақат қоралар яшар ва у жой уларнинг тилида «уй» деб аталарди. Пaложение тартиби бўйича, диний маҳкумлар бошини умуман кўтармай юриши, фақат оёқ учига қараб юриш, рухсатсиз ён, орт, орқага ёка тепага қараш, берухсат бир қадам босиш, 3 секунддан ортиқ кўзини юмиб туриш мумкин бўлмаган. Акс ҳолда, жазо муқаррар бўлган! Ҳаттоки, хожатхонaда эшикни ёптирмай, кузатиб туришган.\nҚийноқларга чидолмай бир маҳкум ўзини 1200 градусли ғишт пиширувчи печкага ташлаб юборган. Икки маҳкум қийноқлар зўрлигидан баланд вишкадан ўзини асфальтга ташлаб юбориб вафот этган. Бундай воқеалар жуда кўп бўлган…\nЖаҳон Писка буйруғи билан қанча маҳкум қийноқдан ҳалок бўлган.\nҲозирда қийноқлар йўқотилди. Бу тизимни ўйлаб топиб, бошқарган шахслар қамалди. Лекин, буни ижро этган Жаҳон Пискага ўхшаш шахсларнинг озодликда юриши адолатсизликдир!\nПостни кўплаб бегуноҳ қонларни тўккан, золимни халқимиз таниб олсин, деган мақсадда ёздик.


Жерар Депардье Ўзбекистонга ташриф буюрди\nТОШКЕНТ, 7 нояб - Sputnik. Таниқли француз актёри Жерар Депардье Тошкентдаги Ислом цивилизацияси марказига ташриф буюрди. Бу ҳақда "Ўзбеккино" миллий агентлиги маълум қилди. Машҳур француз актёри Жерар Депардье Ўзбекистон ҳақидаги ҳужжатли фильм суратга олиш ишлари учун Тошкентга келди. Актёр Ислом цивилизацияси марказига ташриф буюриб, унинг қурилиш жараёнлари билан танишди.\nЖерар Депардье Тошкентдаги Ислом цивилизацияси марказига ташриф буюрди\n«Мен ушбу марказни барпо этиш ташаббуси билан чиққан мамлакатингиз Президенти Шавкат Мирзиёевнинг ушбу ёндашувига қўшиламан. Мамлакатингизда ушбу муқаддас динни инсонпарварлик қадриятларнинг диққат маркази сифатида улуғлайдилар ва бу буюк эътиқодни зўравонлик ва қон тўкиш билан тенглаштирганларни қоралайдилар. Бугунги кунда кўплаб экспертларнинг таъкидлашича, Ўзбекистон мусулмон дунёси учун инсонпарварлик ривожланиш моделининг пойдеворини қўймоқда. Бу ҳақиқатан ҳам тарихий лаҳзалардир», — дея, Депардье ўз фикрларини билдирди.\nАктёр Ўзбекистон азалдан олимлар ва буюк мутафаккирларни дунёга келтирган замин эканлигини алоҳида таъкидлаб ўтди. Шунингдек, у ўзбек халқининг меҳмондўстлигидан ва Ўзбекистоннинг бой тарихий ва маданий меросидан ҳайратда эканлигини билдирди.\n«Ўзбекистонга ноёб жуғрофий ўрин (ҳудуд) туҳфа этилган. Осиёнинг қоқ юрагида жойлашган бу мамлакат ўзидан ташқаридаги мамлакатларнинг маданиятидан кўплаб маданий анъаналарни тўплади ва шу билан бирга ўз тажрибасини ташқи оламга етказди», - дея таъкидлади Депардье.\nДепардье сўзининг охирида Ислом мероси, маърифатли ислом мавзуси Ўзбекистонда суратга олиш ишлари бошланган фильмнинг асосий мавзуларидан бири бўлишини қўшимча қилди.\nЭслатиб ўтамиз, Жерар Депардье иштирокида ҳужжатли фильмни суратга олиш ташкилотчилари сифатида «Ўзбеккино», Туризмни ривожлантириш давлат қўмитаси, Ўзбекистоннинг Франциядаги элчихонаси ташаббус кўрсатмоқда.\nФильмни суратга олиш ишлари Ўзбекистоннинг 5 та шаҳри - Тошкент, Самарқанд, Бухоро, Хива, Термиз ва Нукусда олиб борилади.\nАюб Шаҳобиддинов суратга олган “Рангсиз тушлар” драмаси\nРоссия патриархи Туркия ҳукуматидан Аё Софияни музей мақомида сақлаб қолишни сўради\n14:37 06.07.2020 (Янгиланган 14:42 06.07.2020)\nНасронийлар учун тимсолий бўлган ибодатхонанинг бетараф мақомини сақлаб қолиш - келажакда динлараро тинчлик ва розиликни мустаҳкамлаш учун хизмат қилади - патриарх Кирилл.\nТОШКЕНТ, 6 июл – Sputnik. Москва ва бутун Рус патриархи Кирил Туркия ҳукуматига Истанбулдаги Аё София ибодатхонасини музей мақомида сақлаб қолишни сўраб мурожаат қилди. RT хабарига асосан.\n“Мен Туркия давлат етакчисининг мулоҳазакорлик билан иш қилишига умид қиламан. Насроний маданияти дурдоналаридан бири ва дунёдаги миллионлаб насронийлар учун тимсол бўлган ибодатхонанинг ҳозирги бетараф мақомини сақлаб қолиш - келажакда унинг Россия ва Туркия халқлари орасидаги муносабатларни ҳар томонлама ривожлантиришига ҳамда динлараро тинчлик ва розиликни мустаҳкамлаш учун хизмат қилади”, - дейилган патриарх Кирилл баёнотида.\nЭслатиб ўтамиз, бир неча кун олдин Туркия Олий маъмурий суди Аё София ибодатхонаси мақомини ўзгартириш масаласини кўриб чиққан эди. Унинг натижасида Туркия суди ибодатхона мақомини масжид деб ўзгартириш мумкин деб топган ва бунинг учун фақат президент фармони керак деган эди.\nЭрдўғон Аё София мажмуасини масжидга айлантирмоқчи\nМаълумот учун, Аё София ибодатхонаси Византия империяси даврида 532-537 йилларда қурилган ва 1000 йилдан ортиқ давр мобайнида насронийлар учун бош ибодатхона бўлган. 1453 йилда Константинопол (Истанбул) Усмонийлар империяси томнидан забт этилганидан сўнг ибодатхона мусулмон масжидига айлантирилган. Айлантириш жараёнида унинг тўрт томонида тўртта минора қурилган ва ичидаги ноёб фреская ва безаклари устига сувоқ суркалган. Шунингдек унинг ичдаги устунларига Қуръон суралари ёзилган улкан пештахтаталар осилган.\n1935 йилда Мустафа Камал Отатурк раҳбарлик даврида масжидга бетараф мақом берилиб у музейга айлантирилган. Ибодатхонанинг ички сувоқлари тозаланганда уларнинг остида Византия давридаги фреская ва мозаикалар жуда яхши сақланиб қолгани маълум бўлган. Айни дамда Аё София ЮНЕСКОнинг Жаҳон маданияти дурдоналари рўйхатига киритилган ва йилига миллионлаб туристларни жалб қилмоқда.


ИнтерФУТБОЛ :: ДАНТЕ: «Керак бўлса Боллотеллига ҳам танбеҳ бераман»\nДАНТЕ: «Керак бўлса Боллотеллига ҳам танбеҳ бераман»\nБразилиялик бу ҳимоячининг ёши 35да, аммо у яқинда «Ницца» билан шартномасини яна икки йилга узайтирди. Сўнгги мавсум (мазкур жамоадаги иккинчиси)да Данте сардорлик боғичини тақди. Ушбу вазифани бажаришда ўзини қандай ҳис қилаётгани, муаммолар ва сардорликнинг ўзига хос хусусиятлари ҳақида футболчи France Football нашрига берган интервьюсида атрофлича тўхталди.\n- «Ницца»да илк бор сардорликка тайинландингизми?\n- Йўқ, аввал ҳам шундай бўлганди, фақат баъзи ҳоларда. Умуман, боғичсиз ҳам майдонда обрўйим етарли эди. Асосийси шу.\n- Шунда йигитлар ҳам кўпроқ ҳурмат қилишади. Сардор бўлганингда эса атрофдагилар бошқача ўйлашлари мумкин: «Унинг роли шуни тақозо этаётгани учун ҳам бу ишларни бажаряпти». Боғичсиз бошқача нафас оламан. Яъни, жамоадагилар билан оддийроқ муносабатда бўламан, сардорлик эса мартабани кўтариб юбораётгандек туюлади. Сардор бўлганда тўғри сўзни танлаб гапириш, ўзингизни тута олиш керак бўлади. Жамоага келганимда Пол Бесс сардор эди, мен эса унга имкон қадар кўмаклашардим. Аммо ҳеч қачон боғични ундан қабул қилишга рози бўлмасдим. Пол кетди - энди мумкин. Чунки бундай ёш жамоада сардорлик қилиш қизиқ. Қолаверса, боғич ишонч намунаси ҳисобланади.\n- Сардорликка тайинланиш учун тажрибали футболчи бўлиш керакми? Айтайлик, 20 ёшли Маланг Сарр бу вазифани уддалай оладими?\n- Барчаси жамоага боғлиқ. Ёшларнинг боғични қабул қилиб, ўз ишларини аъло даражада бажаришаётганини кўрганман. Муаммо шундаки, сардор атрофидагилар учун ибрат бўлиши керак, хато қилишга ҳаққи йўқ, сардор бўлмаганида, вазиятни ёшликка йўйиб, кечириларди. Бу қўшимча масъулият. Ўйлашимча, у футболчига халал беради. Яъни, ўзининг ўйини ҳақида ўйлаш, ўсишга интилишдан ташқари, шериклари ҳақида қайғуриши, ишончсизликка дуч келганларга тўғри сўз топиш керак бўлади.\n- Ҳар нарсада ибрат бўлиш керак, дейиш осон. Ахир бу сардорликнинг асосий сифати-ку, тўғрими?\n- Мен учун асосий жиҳат - жамоавий ўйинчи бўлиш. Сардор жамоани ҳис қилиши лозим. Қачон бақириши-ю, қачон сукут сақлашни билиши керак. Агар у жамоа мулойим, яхши сўзларга эҳтиёж сезаётганини англаса, ишлар ёмон кетаётган бўлса ҳам дилидагиларини айтиши шарт. Сардор сабрли, эътиборли бўлиши даркор. У ўзи эмас, жамоа ҳақида кўпроқ ўйлайди.\n- «Ницца»да ёшларнинг кўплиги сардорнинг ўзини тутишига қандайдир таъсир ўтказадими?\n- Табиийки, таъсир қилади. Сафимизда Кристоф Жалле, Вальтер Бенитес сингари тажрибали футболчилар ҳам бор, аммо аксарияти ёшлар. Хайриятки, барча йигитлар ақлли, камтар, тинглашни билишади. Кўпчилиги ҳаётдан нима кутаётганини яхши англайди.\n- Йил давомида оддий футболчи сифатида шерикларни ўргандингиз, чемпионатга кўникдингиз. Шундай экан, ҳозир ўзингизни боғич билан қулай сезяпсизми?\n- Албатта. Аммо мен тажрибали футболчиман, сардор бўлмаганимда ҳам турли маслаҳатларни берардим. Баъзан, эҳтимол, кўп гапириб юборгандирман. Аммо шахсан бир кишига эмас, умумий қилиб барчага гапирардим. Ҳар ҳолда, даражаси юқорироқ бўлган клубларда тўп сурганман. Нимадир ўргатишга ҳаққим бор деб ўйлайман. Муҳими, ишдан гапирардим. Айримлар норози ҳам бўлишган.\n- Балки улар «Бундеслига, «Бавария»си билан жонга тегди», дейишгандир?!\n- Йўқ! Бунчаликка бормаганман. Чегарадан чиқмасликка ҳаракат қилганман. Ҳар доим аниқликка таянганман: «Мана бундай қилсанг, яхши бўлади». Шунингдек, сўз оҳанги ҳам муҳим. Ойлаб қилинган ишлар бир лаҳзада саробга айланиши ҳеч гапмас. Бир-икки ва тамом! Ва сен ишсиз қоласан. Аммо ҳозир замон бошқача эканини тушунаман. Ёшлар «Иқтидор ҳаммасини ҳал қилади, хотиржам ишласа бўлаверади», деб ўйлашади. Мен эса ўз ҳаракатларимни диққат билан кузатардим, ҳар бир ўйинни таҳлил қилардим, ўсишга, тўхтамасликка интилардим, яъни футбол билан яшардим. Замонавий футболчиларда эса футболдан бошқа қизиқишлар бор. Улар ўта талабчан эмаслар ва баъзида бу ёшларга фойда келтиради. Авваллари бизга имконият беришарди, уддалай олмасак, бир-икки ой ўринбосарлар сафида шуғулланиб, нималарга қодирлигимизни исботлашимизга тўғри келарди. Бугун эса вазият бошқача - эплолмадингми, яна бир имкониятни ол, ўхшамадими - яна ва яна имконият берилади. Шу тариқа ишонч пайдо бўлмоқда, ёшлар яхшироқ ўйнашмоқда.\n- Сардор билан ҳазиллашиш мумкинми?\n- Шунақаси кам бўлсада учраб туради. Ҳаддан ошиб кетишмайди. Умуман, мен бундай нарсаларни кўнглимга яқин олмайман, ўзим ҳазилларни яхши кўраман.\n- Ёшларга мослашишга ҳам тўғри келадими?\n- Ўз-ўзидан. Айрим ўйинчилар яккама-якка гаплашишни хоҳлашади, уларга овозингизни баландлатмаслик керак, баъзилар эса жамоавий суҳбатлар пайти яхшироқ қулоқ тутишади гапларингизга. Бировнинг дилида нима борлигини билмайсиз, ҳар бир футболчини беш қўлдек биламан деёлмайман, аммо уларни аввалгидан яхшироқ тушуняпман. Сардор бўлиш - бу кузатиш ва ҳар кимнинг гапларингизга қандай муносабат билдираётганини таҳлил қилишдир.\n- Аммо барибир, сиз бошқачароқ сардорсиз. Дейлик, «ПСЖ»даги Тьяго Сильвадан фарқ қиласиз. Шундайми?\n- «Бавария» сингари даражаси юқори жамоаларда вазият ўзгача бўлади. Ҳар ким ўз қадрини билади. У ерда ўйин пайти хато қилишга ҳаққинг бўлмайди, шу боис шеригинг қандай ўйнаётганига кўп ҳам эътибор қаратмайсан, имкон қадар ўзинг хатога йўл қўймасликка интиласан. Албатта, жамоавий ўйинга баҳо беришинг мумкин, лекин кимгадир шахсан дакки беришга ҳамма ҳам ботинавермайди. «Бавария»да асосий ва захира таркиби бор, тўғри, иккинчи жамоа ҳам биринчисидан даража бўйича унчалик қолишмайди. Ахир барча футболчилар машҳур, ўзига хос характер соҳиблари, табиийки, захирада ўтириш уларга ёқмайди. Бироқ имкон берилганда улар панд бериб қўйишмайди.\n- Кимгадир жиддий дакки бера оласизми?\n- Ҳеч кимга бундай муносабатда бўлмаслик керак, адолатли бўлиш даркор. Биринчи сафар мулойим гапирасан, иккинчи ва учинчисида ҳам шундай, мабодо, суҳбатдошинг сени тушунмаса, шундагина овозни баландлатиш мумкин. Муҳими - гапингни тушунишсин. Кимлардир жамоани менсимай қўйса, уларга нисбатан қаттиққўллик ишлатаман. Машғулотларда масалан, барчадан дангасалик қилмаслик, охиригача курашиш, мувозанатни йўқотмаслик, узатмаларда адашмасликни талаб қиламан. Агар бироз бўш қўйсангиз, айтганларингиз уларнинг ёдидан чиқади.\n- Мисол учун, Марио Балотеллига танбеҳ бера оласизми?\n- Нега энди шундай бўлмаслиги керак? Майдонда ҳам, кийиниш хонасида ҳам. Унга ҳамиша нимадир дейман. «Жока Феличе!» «Табассум билан ўйна, ҳаммаси яхши!» Ҳар доим кимдандир хафа бўлиш ярамайди. Ахир сен ажойиб футболчисан, шундай экан, футболдан роҳат ол, бу туйғуни шерикларинг билан баҳам кўр. Ўзингга яхши бўлади. Марионинг қилиқлари учун ҳакамлар олдида бир неча марта кечирим сўраганман. Шунга мажбурман - ахир сардорман! Чунки унинг бундай ҳаракатлари жамоага қиммат тушиши мумкин. Бундай ҳолатларнинг олдини олиш керак. Бир сафар ўхшамади - Лорьянда уни майдондан четлатишди. Ахир ўзи «қизил» олиши мумкинлигини сезиб турганди! Аммо ҳакам бошқа чидаб туролмади, сабр косаси тўлганди. Ҳакамни ҳам тушунаман - у ҳам инсон, бундай сўзларни эшитиш ёқмайди. Гарчи Балотелли инглиз ва итальян тилларида гапирган бўлсада, ҳакам уни тушунди ёки тахмин қилди нима демоқчилигини... Ҳеч қачон ҳакамлар билан гаплашишни ёқтирмаганман. Шунчаки, тилимни тиярдим. Ҳа, улар хато қилишлари мумкин, жаҳлингиз чиқади, аммо эътироз билдиришдан нима наф?! Фақат сардоргина ҳакамга гапириши мумкин, шу боис бораман, гаплашаман. Умуман олганда эса, бу нарса менга керак эмас.\n- Сардор кийиниш хонасида ҳам етакчи бўлиши керакми?\n- Албатта. Акс ҳолда, парокандалик кузатилади. Ўз вақтида баланд овозда тартиб ўрнатадиган, можароларга чек қўядиган бир киши бўлиши даркор.\n- Ниццада шундай ҳолатга тушганмисиз?\n- Йўқ. Йигитларнинг ҳаммаси масъулиятли, дўстона муносабатдалар. Аммо ўтган йили ишларимиз қовушмай, мағлубиятли серия қайд этилганда, тўпланиб, жиддий гаплашиб олгандик. Бундай йиғилишлар бир неча марта ўтказилганди.\n- Сардор ва мураббий ўртасидаги муносабат ўзгача бўладими?\n- Йўғ-э. Люсьен (Фавр, 2017|2018 йиллар мавсумида «Ницца»да ишлаган) билан у «Боруссия Менхенгладбах»ни бошқариб юрган кезлари танишгандик (Данте 2009-2012 йиллари шу клуб шарафини ҳимоя қилган). Сардор бўлишимдан аввал у мендан маслаҳат оларди - биргаликда ўйинни яхшилаш бўйича фикр юритардик. Шу боис биз учун ҳеч нарса ўзгармаган. Шунчаки, боғични тақишни бошлаганимдан кейин гўёки мураббий ғояларини тарғиб қилувчига айландим. Мендан буни сўрагани учун эмас, ўзим вазиятни тушунганим учун шундай қилардим.\n- Патрик Виейра («Ницца»нинг ҳозирги бош мураббийи) билан муносабатларингиз қандай? У билан деярли бир пайтда келгансиз жамоага...\n- Ёш мураббийлар одатда демократик ва самимий йигитлар бўлишади. Уларнинг ўзлари ҳали ўрганишмоқда. Патрик ҳам шундай тоифага киради. Мулойим, барчага эътиборли - унинг учун ҳамма тенг, сардор ҳам, таркибга эндигина қўшилган ёш йигитча ҳам. Шундай бўлиши керак. Виейра ҳозирча ўзи учун янги бўлган соҳани ўзлаштирмоқда, ҳамиша ёрдамга шай.\n- Жюльен Фурнье («Ницца» бош директори) биз билан суҳбатда сиздан яхшигина клуб президенти чиқиши мумкинлигини таъкидлаганди. Шундай ўзгаришга нима дейсиз?\n- Ҳозирча футболдан кетиш ҳақида ўйламаяпман, ҳали тўймадим. Бутсаларимни михга илганимдан кейин нега энди шундай бўлмаслиги керак?! Аммо мураббий бўлиш ёки раҳбариятда ишлаш учун ўқиб-ўрганиш, диплом олиш керак. Ҳар қандай ҳолатда ҳам футболдан кетмайман, қайсидир клубда ишлайман, аммо агент бўлмаслигим аниқ. Мен ташкилий ишларга қизиқаман. Сардорлик вазифасини бажараётганда шу каби юмушларга беихтиёр қўшилиб қоласан. Вақт ўтаверсин-чи, кўрамиз. Агар «Ницца»да қолиб, клуб тизимида ишлашга тўғри келса, бошим кўкка етади. Ахир бу жамоа, ишқибозлар, ходимлар - ҳаммалари ўз яқинимдек бўлиб қолишган.\nМанба: «ССФ», Ў.УМАРОВ тайёрлади


"Ўзбекистон темир йўллари" давлат-акционерлик компанияси шахсий таркиби учун формали кийим-бош тўғрисида Низом (ЎзР ВМ 03.07.1995 й. 249-сон қарорига 3-илова) | Транспорт | Ўз кучини йўқотган ҳужжатлар | Иқтисодиётнинг айрим соҳалари | ЎзР КонунчилигиМаълумотлар тизими «"Ўзбекистон темир йўллари" давлат-акционерлик компанияси шахсий таркиби учун формали кийим-бош тўғрисида Низом (ЎзР ВМ 03.07.1995 й. 249-сон қарорига 3-илова)» | NRM.uz\nЎзР Конунчилиги/ Иқтисодиётнинг айрим соҳалари/ Ўз кучини йўқотган ҳужжатлар/ Транспорт/ "Ўзбекистон темир йўллари" давлат-акционерлик компанияси шахсий таркиби учун формали кийим-бош тўғрисида Низом (ЎзР ВМ 03.07.1995 й. 249-сон қарорига 3-илова)\nкомпанияси шахсий таркиби учун формали\n1. "Ўзбекистон темир йўллари" давлат-акционерлик компаниясининг шахсий таркиби ўзининг махсус формадаги кундалик кийимига эга бўлади.\n2. Компаниянинг формали кийим-бош олиш ва кийиб юриш, фарқловчи белгилар тақиш ҳуқуқига эга бўлган ходимларининг лавозимлари рўйхати "Ўзбекистон темир йўллари" давлат-акционерлик компанияси бошқаруви қарори билан тасдиқланади.\n3. Компаниянинг формали кийим-бош кийиб юриш ҳуқуқига эга бўлган барча ходимлари учун уларни сотиб олишда формали кийимлар қийматининг 50 фоизи миқдорида чегириш белгиланади. Чегиришлар билан боғлиқ харажатлар маҳсулотлар, ишлар ва хизматлар таннархи ҳисобига ўтказилади Компания ходимларига формали кийим қийматини уни кийиб юриш муддати давомида бўлиб-бўлиб тўлашга рухсат этилади.\n4. Юқори ва катта бошлиқлар таркибининг формали кийими учун тўк кўк ва оч кулранг ранглар белгиланади.\nЎрта, кичик бошлиқлар ва оддий ходимлар таркибининг кийими учун тўқ кўк ранг белгиланади.\n5. Формали кийим комплектига қуйидагилар киради:\nа) юқори ва катта бошлиқлар таркиби учун:\nастарли, иссиқ тутувчи икки қават қистирмали, икки ёнида ўйиқ чўнтакли, орқа боғичли, икки ёқлама (тугмаси ҳар икки томонга ҳам тақиладиган) пальто;\nочиқ қайтарма ёқали, икки ёнида ўйиқ ва битта кўкрак чўнтакли, икки ёқлама, тўқ кўк рангли костюм-пиджак. Почаси манжетсиз шимлар;\nочиқ қайтарма ёқали, икки ёнида ўйиқ ва битта кўкрак чўнтакли, бир ёқлама оч кулранг костюм-пиджак. Почаси манжетсиз шимлар;\nастарли, очиқ қайтарма ёқали, қўшиб тикилган енгли, икки ёнида ўйиқ, листочкали чўнтаги бўлган бир ёқлама, тўк, кўк рангли плаш. Полочкалари ва орқа елкасида тўғри шаклли қирқма кокеткалари бўлади. Орқа елкаси шлицали бўлади;\nб) Ўрта, кичик бошлиқлар ва оддий ходимлар таркиби учун:\nастарли, иссиқ тутувчи икки қават қистирмали, икки ёнида ўйиқ чўнтакли, орқа боғичли, икки ёқлама пальто;\nочиқ қайтарма ёқали, икки ёнида ўйиқ ва битта кўкрак чўнтакли, бир ёқлама костюм-пиджак. Почаси манжетсиз шимлар;\nастарли, очиқ қайтарма ёқали, қўшиб тикилган енгли, икки ёнида ўйиқ листочкали чўнтаги бўлган, бир ёқлама плаш (фақат ўрта бошлиқлар таркиби учун). Полочкали ва орқа елкасида тўғри шаклли қирқма кокеткалари, орқа елкаси шлицали бўлади.\nИзоҳ: аёллар учун костюмларда бир томонлама орқа бурмали тўғри юбка бўлиши назарда тутилади.\nв) темир йўл транспорти ходимларининг бутун шахсий таркиби учун:\nқўшиб тикилган ёқачали, тугмаларида илгаги бўлган блуза-кўйлак, блузанинг пастки қисми белбоғ билан тугайди. Қайтарма ёқали, манжетли енги бўлган аёллар блузкаси. Аёллар блуза-кўйлаги ва блузкалар кулранг, ҳаворанг, оқ рангли бўлади;\nтепа қисми костюмга мос газламадан иборат, кизаги қора фуражка. Соябони қора, локланган. Фуражка кизагининг устки қисмида ва фуражканинг тепасида яшил рангли ҳошия бўлади, Локомотив машинисти фуражкаси кизагининг устки четига, жияк пастига зар уқа осилади;\nкостюмнинг рангидаги жун берет (бош кийим);\nюқори бошлиқлар таркиби учун - кулранг қоракўлдан, катта ва ўрта бошлиқлар таркиби учун - қора қоракўлдан ва ходимларнинг бошқа тоифалари учун - қора рангли эчки мўйнасидан ёки сунъий мўйнадан тикилган телпак. Телпакнинг устки қисми кўк рангли мовутдан тикилади;\nходимларнинг барча тоифалари учун қора рангли пойабзал;\nкостюмнинг рангига мос кўк ёки кулранг тусдаги сидирға рангли галстук.\n6. Ёпиштириб тикилган заррин уқалар ва енгга тикилган шу рангдаги рамзлар, кумушранг юлдуз (юлдузчалар) ва тикма белгилар бошлиқлар таркиби учун фарқловчи белгилар ҳисобланади.\n7. Енгга тикилган белгилар енгларнинг сиртқи томонига, пастки четларига параллель ҳолда жойлаштирилади. Енгининг пастки чети билан зар уқанинг пастки чети ўртасидаги масофа 90 миллиметрни, зар уқанинг узунлиги 110 миллиметрни ташкил қилади.\n8. Юқори бошлиқлар таркиби учун фарқловчи белгилар қуйидагича кўринишда бўлади:\nа) эни 60 мм бўлган зар уқанинг юқори ва пастки қисми яшил жияк билан ҳошияланган бўлади. Зар уқанинг ўқ чизиғи бўйлаб 20 мм катталикда кумушранг юлдузчалар тикилади. Юқориги бурчакдаги зар уқа тепасига костюмга мос газламадан, параллель томонлар ўртасида 40 мм катталикда, олтинсимон рангдаги ип билан ҳошияланган тўғри олтиёқли белги жойлаштирилади. Олтиёқли белги ичига 30 мм катталикдаги техник белги тикиб қўйилади. Олтиёқли енгга, зар уқанинг кўндаланг ўқ чизиғи бўйлаб, зар уқадан белгининг марказигача 40 мм масофага тикиб қўйилади;\nб) юқори раҳбарлар таркиби пиджагининг ёқасида яшил рангли жияк бўлади ва унга дафна дарахти япроғи кўринишидаги олтинсимон рангдаги ип тикилади.\n9. Компаниянинг катта ва ўрта бошлиқлар таркиби учун фарқловчи белгилар қуйидаги кўринишда бўлади:\nкатта бошлиқлар таркиби учун - костюм енгларига узунлиги 6 мм бўлган иккита зар уқа ёпиштириб тикилади, зар уқалар ўртасида 4 мм катталикдаги яшил рангли узунасига тортилган чизиқли эни 30 миллиметрли битта зар уқа жойлашган бўлади. Кенг зар уқа бўйлаб, ўқ чизиғи бўйича кумуш рангли, 20 мм катталикда биттадан тўрттагача металл юлдузчалар маҳкамланади ёки қадалади;\nўрта бошлиқлар таркиби учун - енгларга узунлиги 15 мм, ораси 4 мм бўлган яшил рангдаги узунасига тортилган чизиқли иккита зар уқа ёпиштириб тикилади. Узунасига тортилган чизиқ бўйлаб 20 мм катталикда биттадан тўрттагача кумуш рангли металл юлдузчалар маҳкамланади ёки қадалади.\nКатта ва ўрта бошлиқлар таркиби костюмининг енгига ёпиштириб тикилган қопламаларнинг устки бурчагига, костюмга мос рангда, параллель томонлар ўртасида 35 мм катталикда, яшил рангли ип билан ҳошияланган тўғри олтиёқли белги жойлаштирилади. Олтиёқли белги ичига 20 мм катталикдаги металл техник белги маҳкамланади. Олтиёқли белги енгга, қопламанинг кўндаланг ўқ чизиғи бўйлаб, қопламанинг юқори қисмидан олтиёқли белгининг марказигача бўлган 40 мм масофага тикиб қўйилади.\n10. Кичик бошлиқлар ва оддий ходимлар таркиби учун костюмнинг рангига мос газламадан эни 65 мм ва бўйи асосидан тепасигача 90-100 мм катталикда тикилган бешёқли белги фарқловчи белгилар ҳисобланади, Бешёқли белгининг юқори қисми юмалоқланган бўлади. Бешёқли белгида юқори ва ёй томонлардан 5 мм масофада яшил рангли жияк бўлади. Бешёқли белгининг марказий қисмида дафна дарахти барглари чамбарагидан иборат 25 мм катталикдаги техник белги ҳамда чамбаракнинг юқори қисмида 45 мм катталикда темир йўл транспорти рамзи бўлади. Чамбаракнинг пастки қисмида "ЎТЙ" ёзувли лента тасвирланади. Техник белги, чамбарак, рамз ва ёзувли лента сариқ рангда бўлади.\nКичик бошлиқлар таркиби костюмидаги бешёқли белгининг пастки томонларига параллель равишда улардан ва жиякдан 5 мм масофада эни 12 мм бўлган яшил рангли йўл-йўл чизиқ ўтказилади.\nКичик бошлиқлар ва оддий ходимлар таркиби учун - пальто, пиджак ва нимчанинг ўнг енгига унинг юқори нуқтасидан бешёқли белгининг юмалоқланган томонигача 120 мм масофада фарқловчи белгилар ёпиштирилади.\n11. Катта, ўрта, кичик бошлиқлар ва оддий ходимлар таркиби учун - пиджакнинг ёқасига костюмнинг рангига мос газламадан 60Х30 мм катталикда белгилар (петлицалар) тикилади, белгиларда олтинсимон рангда кант бўлади. Катта бошлиқлар таркиби петлицаларига 20Х4 мм катталикда, олтинсимон рангли, тўғри бурчакли иккита, ўрта бошлиқлар таркибидагиларникига - битта металл маҳкамланади. Тўғри бурчакли металл петлица кўндаланг ўқнинг тўғри бурчагига маҳкамланади.\nКатта, ўрта, кичик бошлиқлар ва оддий ходимлар таркиби учун - петлицаларнинг юқори қисмига 20 мм катталикда, олтинсимон рангли металл техник белги маҳкамланади.\n12. Темир йўл транспортининг рамзи қанотлари бўлган эллипссимон ғилдиракдан иборат бўлади. Пиджак ва нимчалардаги рамзларда ғилдирак диаметри - 20Х12 мм, рамзнинг узунлиги - 70 мм бўлади. Юқори ва оддий ходимлар таркиби учун рамз олтинсимон рангли металлдан бўлади. Рамз пиджак, нимчанинг ўнг томонига, кўкракка тақилади.\n13. Бош кийимга тақиладиган нишон (кокарда) эни 25 мм ва баландлиги 30 мм бўлган, ичи тўк яшил рангли, олтинсимон ҳошияланган эллипсдан иборат бўлади, ичида олтинсимон рангдаги техник белги тасвирланади. Нишон олтинсимон рангдаги дафна дарахти баргидан иборат чамбарак металлдан тайёрланади.\nКомпаниянинг юқори бошлиқлари таркиби учун чамбарак тикилади, катта, ўрта, кичик бошлиқлар ва оддий ходимлар таркиби учун чамбарак металлдан тайёрланади. Фуражканинг тепа қисмидаги чамбарак устига ғилдираги - 20Х12 мм ва узунлиги - 60 мм катталикдаги темир йўл транспорти рамзи маҳкамланади.\n14. Ёзги вақтда кўйлак ва блузкадаги фарқловчи белгилар - асосининг эни 55 мм ва тепасининг эни 45 мм, узунлиги 130-140 мм бўлган ва устки учи юмалоқланган, тўрт бурчак кўринишдаги, елкага тақиладиган белгилардан иборат бўлади. Тўрт бурчак белги кул ранг ипак (вискоза) зар уқадан ёки газламадан тайёрланади, Юқори бошлиқлар таркиби учун - тўрт бурчакли белгининг атрофида олтинсимон рангли жияк бўлади, катта, ўрта, кичик бошлиқлар ва оддий ходимлар учун - белгиларда жияк бўлмайди,\nТўрт бурчакли белги ичига:\nюқори бошлиқлар таркиби учун - енгга қўйиладиган белгилар учун белгиланган юлдузчалар тикилади;\nкатта бошлиқлар таркиби учун - тўрт бурчак асосига, тўрт бурчакнинг марказий ўқи бўйича жойлашган ва унинг асосига йўналтирилган, бурчак кўринишидаги, эни 6 миллиметрдан бўлган иккита зар уқа тикилади. Зар ўқалар оралиғи 2 мм бўлади. Тўрт бурчак ичига, зар уқа юқорисига енгга қўйиладиган белгилар учун белгиланган металл юлдузчалар жойлаштирилади;\nўрта бошлиқлар таркиби учун - катта бошлиқлар таркиби учун белгиланган битта зар уқа тикилади. Ичига, зар уқа юқорисига енгга қўйиладиган белгилар учун белгиланган металл юлдузчалар жойлаштирилади;\nкичик бошлиқлар таркиби учун - тўрт бурчакнинг пастки қисмига, тўрт бурчакнинг марказий чизиғи бўйича жойлашган ва унинг асосига йўналтирилган, бурчак кўринишидаги, эни 12 мм бўлган, яшил рангли йўл-йўл чизиқ тикилади. Тўрт бурчакнинг юқори қисмига 20 мм катталикдаги металл техник белги маҳкамланади;\nоддий ходимлар таркиби учун - тўрт бурчакнинг юқори қисмига 20 мм катталикдаги металл техник белги маҳкамланади.\nЕлкадаги белгиларда юлдузлар (юлдузчалар) олтинсимон рангда бўлади.\nЕлкадаги белгилар кўйлакка, блузкага диаметри 15 мм бўлган, олтинсимон рангли тугма билан маҳкамланади.\n15. Юқори, катта ва ўрта бошлиқлар таркиби учун - фуражка соябони тепасига олтинсимон рангли тўқима ип, кичик бошлиқлар ва оддий ходимлар таркибидагиларникига локланган қора тасмача маҳкамланади.\n16. Барча тоифадаги ходимларнинг тугмалари олтинсимон рангли бўлади. Юқори раҳбарлар таркиби учун - тугмаларда Ўзбекистон Республикаси герби тасвирланади, ходимларнинг бошқа тоифалари учун техник белги бўлади.\n17. "Ўзбекистон темир йўллари" давлат-акционерлик компаниясининг шахсий таркиби учун формали кийим-бош бериш нормалари ва кийиш муддатлари:\n1. Юқори раҳбарлар таркиби учун\nТўқ кўк рангли қалин мовутдан тикилган пальто\nТўқ кўк рангли жун газламадан тикилган костюм\nОч кулранг жун газламадан тикилган костюм\nТўқ кўк рангли ярим жун газламадан тикилган плаш\nҚора рангли пойабзал\n2. Катта бошлиқлар таркиби учун\nТўқ кўк рангли ярим жун газламадан тикилган костюм\nЎрта бошлиқлар таркиби учун\nТўк кўк рангли жун газламадан тикилган костюм\nТўк кўк рангли ярим жун газламадан тикилган плаш\nКичик бошлилиқлар ва оддий ходимлар таркиби учун\nИзоҳ. Кийиш муддати кўрсатилмаган формали кийим-бошлар компаниянинг шахсий таркиби томонидан савдо шохобчасидан нақд пулга сотиб олинади.


"Қурол тўғрисида"ги қонун бизга керакми? / Ўзбекистон янгиликлари, энг сўнгги хабарлар\nМулоҳаза 0 Шархлар 10761 кўрилди\n"Қурол тўғрисида"ги қонун бизга керакми?\nБир йил аввал август ойининг бошларида regulation.gov.uz порталида “Қурол тўғрисида”ги қонун муҳокамага қўйилган эди. Шу кунларда қонун лойиҳаси Олий Мажлис депутатлари томонидан кўриб чиқилиб, такомиллаштирилмоқда. Табиийки савол туғилади. “Қурол тўғрисида”ги қонун ўзи бизга керакми? Қонун қабул қилинса, қуролга эга бўлган фуқаролар кўпаядими ёки аксинча?\nЎзА мухбии қуйида шу ҳақда мулоҳаза юритди.\nМаълумотларга кўра, қонун лойиҳаси қуролга эгалик қилиш, сотиш ва қуролни Ўзбекистон ҳудудида фойдаланиш тартибга солинади. Аҳамиятли жиҳати шундаки, 18 ёшдан ошган фуқаролар маълум тартибларга риоя қилган ҳолда, ўзларини ҳимоя қилиш мақсадида фуқаролик қуролларига эгалик қилишлари мумкин. Яъни бунда газли ва электрли қуроллар назарда тутилмоқда. Лойиҳага кўра, бундай қуролга эгалик қилиш учун Ички ишлар вазирлигининг махсус дастурий текширувларидан ўтиш ва Соғлиқни сақлаш вазирлигининг рухсатномаларига эга бўлиш талаб этилади. Бундан кўриниб турибдики, фуқаролик қуролига эга бўлиш қатъий тартиб ва талаблардан иборат бўлиб, истаган киши уни сотиб олиш ва фойдаланиш имкониятига эга бўлмайди.\nАмалдаги тартибга кўра, “Қурол тўғрисида”ги қонун лойиҳаси Олий Мажлис Қонунчилик палатаси томонидан учта ўқишда қабул қилингач, Сенат томонидан маъқулланиб, Президент томонидан имзо чекилгач қабул қилинган ҳисобланади.


Аҳрор Азимов президент Путиндан ўғилларини озод этишни сўради – УзПресс – холис, тезкор ва ишончли маълумотлар\nАҳрор Азимов президент Путиндан ўғилларини озод этишни сўради\nImage captionАка-ука Азимовлар\nИкки йил аввал Россиянинг Санкт-Петербург метросида содир этилган ҳужумни уюштирганликда айбланаётган ака-ука Азимовларнинг отаси ўғилларининг айбсиз эканини айтиб келади.\nАҳрор Азимов бугун матбуот анжуманида Қирғизистонга расмий иш сафари билан келган Россиянинг президенти Владимир Путинга мурожат қилар экан, ўғилларининг “террор ҳуружига алоқаси йўқ эканини, уларни озод қилишини” сўради.\nУ ўз мурожаатини Россиянинг Қирғизистондаги элчихонасига юборган.\n“Ҳурматли Владимир Владимирович, ўғилларимиз Аброр ва Акром Азимовларни озод этишда ёрдам беринг. Улар террор ҳуружини амалга оширган Акбаржон Жалилов билан ҳеч қачон таниш бўлмаган, бу ишда айби йўқ. Ўғилларимизни ўзларининг яширин қамоғида қийноққа солиш билан, уларни қилмаган ишига иқрор қилдириб, қоғозларга қўл қўйдирган”, – дейди Аҳрор Азимов.\nАка-ука Азимовлар тақдири\nImage captionАҳрор Азимов\nУнинг сўзларига кўра тўнғич фарзанди Акром Азимовни Ўшдаги касалхонада бурнига қилинган тиббий амалиётнинг эртаси куни махсус хизматлар Россияга олиб кетишган ва қийноққа солишган.\n“Аброрни Москвада йўлда ушлаб кетишган ва қийнашиб, кейин видеога олишган. Акромни ҳам Россияда, сумкасига граната солиб, ушладик, деб видеога олиб кўрсатишди. Буларнинг барчаси ноҳақдан бўлаяпти. Президентимиз шу нарсаларга қараб қўйса бўларди. Путин билан гаплашиб, болаларимизни озод қилиб берсин. Илтимос, бизга ёрдам беринг. Болаларимиз ноҳақдан айбланиб ўтиришибди”, – дея мурожаат қилади ота.\n2017 йилнинг 3 апрелида Санкт-Петербург метросида амалга оширилган террор ҳуружи ортидан уни уюштирганликда гумонланиб қирғизистонлик ака-ука Акром ва Аброр Азимовлар қўлга олинган. Ўтган икки йил давомида Россия тергов қўмитаси айбланувчиларни ҳар уч ойда қамоқда сақлаш муддатини узайтирган.\n“Икки йил давомида биз болаларимиз билан учрашишга ҳаракат қилдик. Лекин терговчилар ҳеч ҳам рухсат бермади. Фақат адвокатларимиз орқали ўғилларимиз ҳақида хабар олиб турдик. Улар нима бўлганини айтиб, хатларини бизга етказиб берарди. Ҳозир энди адвокатларимиз билан ҳам алоқамиз узилиб қолди. Болаларимизни ҳам янги жойга кўчирди, улардан ҳам хат ололмаяпмиз”, – дейди Аҳрор Азимов.\nАка-ука Азимовлар қўлга олинганнинг дастлабки кунлари, уларни қамоқда қолдириш бўйича бўлган суд жараёнларида уларни давлат тарафидан берилган адвокатлар ҳимоя қилган. Бироқ уларнинг ишидан ҳеч қандай натижа бўлмаган.\nАдвокатларимиз судда ҳам ўзлари қатнашса яхши бўларди. Улар ишни барча жиҳатларини билади. Ҳозир энди нима қилишни билмай турибмизАҳрор Азимов, Айбланувчиларнинг отаси\n“Улар болаларимизни жуда яхши. Ҳаммасига ўзлари иқрор бўлди. Уларга ҳеч ким босиб ўтказиб, қийноққа солишмаяпти дегандан кейин, мен бошқа Олга ва Дмитрий Динза адвокатларни ёлладим ва ўғилларим олдига киргиздим. Уларнинг фаолиятига терговчилар қаршилик қилишди. Лекин шунга қарамасдан улар ишни давом эттиришди. Шунда барчаси аён бўлди. Болаларимизни неча кунлаб қийноққа солгани билинди”, – дея сўзлайди суҳбатдош.\nАзимовлар оиласи Ольга ва Дмитрий Динза мустақил адвокатларга тергов жараёнидаги хизматларига ойлик ҳақ тўлаш учун ўзларининг ховлисини ҳам сотишга мажбур бўлган. Бироқ сўнгги ойларда оила моддий қийинчилик сабаб, адвокатлар ҳақини тўлай олмаган. Шу сабабдан дастлабки суд жараёнида ўғилларини давлат адвокати ҳимоя қилган. Навбатдаги суд жараёни жорий йилнинг 2 апрелида давом этади.\n“Адвокатларимиз судда ҳам ўзлари қатнашса яхши бўларди. Улар ишни барча жиҳатларини билади. Ҳозир энди нима қилишни билмай турибмиз”, – дейди Аҳрор Азимов.\nҲозирда Жалолободда Акрам Азимовнинг уч фарзанди, икки ўғли ва бир қизи вояга етмоқда. Укаси Аброрнинг ногирон қизи эса муолажа муҳтож, кўз касалидан азоб чекади.\n“Болалари отасиз зерикмоқда. Улар дадамиз қачон келади деб сўрашса, нима деб жавоб беришни билмай қоламиз” – дейди ака-ука Азимовларнинг отаси.\nРоссия Федерал Хавфсизлик хизмати қўлга олинганлар ўз айбларига иқрор бўлгани айтиб, уларга қийноқ қўлланилганини рад этган.\nPREVIOUS POST Previous post: Қирғизистон масжидларида жума хутбаси қирғизча ёки русча ўқилади\nNEXT POST Next post: Жума хутбалари яна ўзбек тилида ҳам бўляпти


Украинада келишилган ўйинлар ўтказишда айбдор деб топилганларга 5 йилгача қамоқ жазоси қўлланиши мумкин\n15:16 / 07.09.2015\nУкраинада келишилган футбол учрашувларини ўтказишда айбдор деб топилганлар 2,5 млн. гривна миқдорида (тахминан 100 минг евро) жарима тўлайди. Бу ҳақда мамлакат футбол федерацияси текширув хизмати раҳбари Андрей Мадзяновский маълум қилган.\n«Мазкур сумма у қадар катта бўлмаслиги мумкин, лекин бу доирадаги жиноятлар ичида бу маблағ яхшигина катта ҳисобланади.\nЯнги қонунга кўра, бу каби ҳолатлар жиноий жавобгарликка ҳам сабаб бўлади ва айбланувчилар 2 йилдан 5 йил муддатгача озодликдан маҳрум этилиши мумкин», – дея Мадзяновский «Профутбол» кўрсатувида айтган сўзларидан иқтибос келтиради ТСН нашри.\nЭслатиб ўтамиз, ёзда УФФ президенти Андрей Павелко депутат ҳамкасби Андрей Кожемякинбилан биргаликда Олий Радага «Расмий спорт мусобақаларида коррупцион ҳуқуқбузарликларни олдини олиш тўғрисида»ги Қарор лойиҳасини киритганди.


Исрофдан сақланишлик - динимиз кўрсатмасидир. - Баҳоуддин Нақшбанд ёдгорлик мажмуаси маркази\nАллоҳ таолога беҳисоб ҳамду санолар бўлсин! Аллоҳ таолонинг суюкли ҳабиби Муҳаммад Мустафо (с.а.в) га салавоту саломлар бўлсин!\nМуқаддас Ислом динимиз сизу-биз инсонларни Аллоҳ таоло ато қилган неъматларни бирортасини ҳам исроф қилмасликка чақиради. Аллоҳ таолонинг неъматларини исроф қилишлик, албатта бу - гуноҳ амаллардан ҳисобланади.\nБу ҳақда Аллоҳ таолонинг муборак каломида шундай деб марҳамат қилинган:\nШунингдек, еб-ичингиз, (лекин) исроф қилмангиз! Зеро, У исроф қилувчиларни севмагай. (Аъроф сураси 31-оят)\n( Еб-ичишдаги исроф – қорин тўқ бўла туриб, устига яна таом ейиш, деган тафсир ҳам бор. Ҳорун ар-Рашиднинг бир насроний ҳозиқ табиби бор эди. У бир куни уламолардан Али ибн Ҳусайн ибн Воқидга: “Қуръон китобларингизда табобат хусусида ҳеч нарса йўқ. Ваҳоланки, илм икки хилдир. Бири – дин илми, иккинчиси – бадан, яъни тиб илми”, деганида, у жавобига: “Аллоҳ таоло табобатнинг ҳаммасини яримта оятга жойлаб қўйган”, – деб, мазкур оятни ўқиб берганида табиб: “Пайғамбарингиз бу хусусда ҳеч нима демаган”, – дебди. Шунда олим: “Аксинча. Ошқозон дард манбаи, парҳез – барча давонинг боши. Баданни унга мос нарса билан парвариш қил!” - деган ҳадисларини ўқиб берибди. Шунда табиб: “Китобингиз билан Пайғамбарингиз Жолинус ҳакимга табобатдан ҳеч нарса қолдирмабди”, – деган экан .)\nБанда Аллоҳ таоло унга ато қилган неъматларидан эҳтиёжига яраша фойдаланишлиги, эҳтиёжидан ортиқчасидан эса тийилишлиги лозим. Зотан, эҳтиёжидан ортиқчаси исроф бўлади. Исрофгарни эса Аллоҳ таоло ёқтирмаслигини юқоридаги оятда таъкидлаб ўтилди.\nАлбатта Аллоҳ таолонинг бандалари устидаги неъматлари ҳар туроли кўринишда бўлади. Банданинг зиммасидаги вазифа эса ўша ато қилинган неъматларни исроф қилмаган ҳолда фойдаланишдан иборат.\nСувни исроф қилиш.\nСув бу - ҳаёт манбаи. Биз ҳаётимизни сувсиз тасаввур қила олмаймиз. Сувдан ҳам ўзимизнинг истеъмолимиз учун, чорполаримиз, набототу-ўсимликлар учун ҳам, баданимизни, кийимларимизни поклашлик учун ҳам фойдаланамиз.\nАллоҳ таолонинг муборак каломи Қуръонда бу ҳақида шундай дейилган:\nСизлар ўзларингиз ичаётган сувни (ўйлаб) кўрдингизми?!\nУни булутлардан сизлар ёғдирдингизми ёки Биз ёғдирувчимизми?!\nАгар Биз хоҳласак, уни шўр ва аччиқ қилиб қўйган бўлур эдик. Бас, (шу оби ҳаёт учун ҳам) шукр қилмайсизми?!\n(Воқеа сураси 68-70 оятлар)\nБарчаларимизга маълумки Ер шарининг 3/2 қисми сувдан иборат, қолган бир қисми эса қуруқликдан иборат. Лекин, Ер юзасининг кўп қисми сув билан қопланганлигига қарамасдан ўша 3/2 қисм сувнинг бор-йўғи 3 фоизигина истеъмолга яроқли бўлган ичимлик (чучук) сувдан иборат холос. Аммо бизлар кўпинча ушбу ичимлик сувининг исроф бўлаётганига гувоҳи бўламиз. Кўпчилигимиз шунга одатланиб қолганмизки ёзнинг жазирама, иссиқ кунларида қовун-тарвуз, ичимликларни салқинлатиш мақсадида, тоза ичимлик сувидан фойдаланамиз. Ахир бу ҳам ичимлик сувини исроф қилишликка киради. Яна кимлардир эса ҳовлини салқинлатиш мақсадида ушбу ичимлик сувидан фойдаланиб, сувни исроф қилишади. Ўша мева-чевалар, ичимликларни ёки ҳовлни бошқа йўл билан ҳам салқин қилинса ҳам бўлади. Айнан ичимлик сувидан эмас, балки ариқ сувлари орқали, турли музлаткичлар ёрдамида ёки яна бошқа бир усуллар орқали совитилса ичимлик сувининг исрофидан сақланилган бўлар эдик. Худди шунингдек машинани ювганда ҳам сувнинг жўмрагини очиб қўйиб, сувни бекордан-бекор увол қилиб эмас, балки ўша сувни бирор-бир челакка олиб сувни увол қилмасдан ишлатилса, албатта бунда ҳам сувни исроф қилишнинг олди олинган бўлар эди.\nТаҳорат, ғусул қилганда ҳам сувни тежаб ишлатишлик лозим бўлади. Авваллари таҳорат олишлик учун идишларда сув иситилиб, сўнгра ўша сувдан оз-оздан қуйилиб таҳорат қилишарди. Ҳозирда эса сувлар барча ерларда трубалар орқали жўмракларда иссиқ ва совуқ сувлар муҳайё қилиб қўйилган. Лекин бу сувнинг жўмрагини очиб қўйиб сувни бемалол ишлатаверинг дегани эмас, балки сувни тежаб, ортиқча исроф қилмасдан ишлатишлик лозим бўлади. Зотан Пайғамбаримиз (с.а.в) нинг таълимотларида ҳам таҳорат пайтида сувни исроф қилмасдан ишлатишлик таъкидлаб ўтилган. Жумладан Ўзларининг муборак бир ҳадисларида шундай деб марҳамат қилганлар: "Гарчи оқар дарёда бўлсанг ҳам, таҳоратда сувни ортиқча ишлатиш исрофдир " (Имом Аҳмад ва Ибн Можа ривояти).\nБизлар бир нарсани ёдимиздан чиқармайлик, бизлар бу ерда сувдан бемалол фойдаланиб турган пайтимизда, ер юзининг қайсидир чекка-чекка жойларида биз бемалол ишлатиб турган сувга қанчадан-қанча инсонлар муҳтож ҳолдадир. Албатта бу Аллоҳ таолонинг улкан неъматидир. Ушбу сув неъматини қадирлашликни, уни исроф қилмасдан тежаб фойдаланишни аввал ўзимиздан, ана ундан кейин эса қавму-қариндош, қўни-қўшни, ёру-дўстларимизга ўргатадиган бўлсак, ушбу амалимиз билан аҳолинигн сув етиб бормаган минтақаларига, ичимлик сувини етиб боришлигини таъминлаган бўламиз ва шу туфайли бу дунёда улкан ютуққа, Аллоҳнинг ҳурига борганимизда эса улкан ажрга сазовор бўлган бўламиз.\nЯратганга беҳисоб шукроналар бўлсинки ҳозирда барчаларимиз тўкин-сочинлик, мўл-кўлчилик, тинчлик бир замонда яшаяпмиз. Лекин, ҳозирги кунимизда кўпгина нозу-неъматлар, озиқ-овқатларнинг исрофи жуда ҳам кўпайиб кетди. Айниқса тўй-ҳашамларда, марака-маросимларда, ҳаттоинки баъзи таъзия маросимларида ҳам исрофгарчиликка йўл қўйилмоқда. Бирор-бир тўйга, маракага ёки баъзи бир таъзияларга борадиган бўлсангиз даврадаги нозу-неъматларнинг кўплигидан пиёлани қойишликка жой тополмай қоласиз. Албатта нозу-неъматларнинг кўплиги бу яхши, лекин ҳар бир нарсанинг ўзига яраша ҳад-ҳудуди, чегараси, меъёри бор. Ушбу чегарадан чиқмаган ҳолатда, неъматларни нобут, исроф қилмасдан туриб ишлатишлик, албатта бу ҳақиқий мўъминлик белгиси ҳисобланади. Баракатопкур, ахир ушбу неъматларни Аллоҳ таоло инсониятга бир-бирови билан ким ўзарга мусобақалашишлик учун эмас, балки инсон ўзининг эҳтиёжига ярашасини ишлатсин деб ато қилган. Неъматни исроф қилиб, увол қилиш, албатта бу ҳаром амалдир. Ваҳолангки Аллоҳ таоло сизу-биз мўъмин-мусулмонларни ўзаро гуноҳ, маъсият ишларда эмас, балки эзгу, савобли ишларда мусобақалашишга чақирган. Ўтган улуғларимиз, саҳобаи киромларимиз ҳам бир-бирлари билан савобли, эзгу амалларда мусобақалашишган.\nБанданинг таомни ҳаддан ошиқ истеъмол қилиши ҳам аслида исрофга киради. Таомни ҳаддан ошиқ истеъмол қилишлик ҳам аслида инсоннинг соғлиғига кону зарардир.\nКиндий (р.а) ривоят қилинган ҳадиси шарифда Пайғамбар (с.а.в) шундай деб марҳамат қиладилар: "Одам боласи тўлдирадиган идишнинг энг ёмони - қорнидир. Кишига ҳаракат қилиши учун керак бўлган миқдордаги таомни истеъмол қилиш кифоя қилади, ёки бўлмаса қорнини уч қисмга бўлсин , бир қисми таом учун, бир қисми сув учун, яна бир қисми нафаси учундир" (Имом Аҳмад ривояти).\nЯна бир ҳадиси муборакда Набий (с.а.в) шундай деб марҳамат қиладилар: "Исроф қилмаган ҳолингизда еннглар, ичинглар, кийининглар, чунки Аллоҳ Ўз неъматларини бандаларида кўришни истайди" (Имом Аҳмад ривояти).\nШу жумладан энг азиз, қадрли бўлган нон неъматини ҳам увол қилишликдан сақланишлик лозим. Қадимдан буён ота-боболаримиз нонни эъзозлашликка, уни увол қилмасликка ундаб келганлар, ҳатоинки бир донагина увоқни ҳам териб ейишликка даъват этганлар. Чунки биламизки доно халқимиз орасида бир мақол бор: "Нон ҳам нон, увоғи ҳам нон". Увоқларни жам қилинса бутун бошли нон таркиб топади. Албатта, неъматнинг катта-кичиги бўлмайди. Каттаси ҳам неъмат, кичиги ҳам ўша неъмат ҳисобланади.\nОиша (р.а) дан ривоят қилинган муборак ҳадиси шарифда шундай дейилади: "Набий (с.а.в) уйга кирдилар ва тўсатдан кўзлари ерга тўкилган увоқларга тушди. Уларни териб олдилар ва тозалаб едилар. Сўнгра:"Карим (сифатли Аллоҳ таоло берган неъматлар) ни қадирлагин. Зеро, у (неъматлар) бирор қавмдан олиб қўйилса бошқа қайтиб берилмайди! " дедилар" (Ибн Можа ривояти) . Шунинг учун Аллоҳ таоло ато қилган неъматларнинг барчасини қадирлашлик банданинг зиммасидадир.\nИнсон кийинганида ҳам исрофга йўл қўймасдан, ўзининг эҳтиёжига ярашасини олиб кийишлиги лозим бўлади. Баъзи инсонларда эса бунинг аксини кўришимиз мумкин. Моданинг ортидан қувибми ёки такаббурлик оқибатиданми билмадигу, лекин баъзилар тўртала фасл учун, ҳамда тўйга, меҳмондорликка, ёки сафарга чиққанда кийиладиган эҳтиёжидан ортиқча алоҳида-алоҳида икки-уч жуфтдан кийим бош, оёқ кийимлар муҳайё қилиб қўйилган.\nАлбатта инсон кийинганида чиройли, гўзал, тозо-озода ҳолда кийиниб юришлиги бу яхши, аммо кийинишда ҳам меъёр бор. Шу жиҳатларга ҳам эътибор берилса жуда яхши бўлар эди.\nТабиий ресурслар (газ, электр энергияси ва шунга ўхшаш нарсалар) дан фойдаланишдаги исрофгарликлар.\nТабиий газ, элетр энергияси булар ҳам Аллоҳ таолонинг сизу-биз бандаларига инъом этган улуғ неъматларидан ҳисобланади. Ушбу неъматлардан ҳам бошқа неъматлар сингари ўз меъёрида, исроф қилмаган ҳолда, керак бўлганда ишлатиб, кераксиз вақтда эса ўчириб қўйиб, оқилоналик билан ишлатилса, бунда ҳам албатта неъматни увол қилишликнинг олди олинган бўлар эди.\nАто қилинган неъматлар орасида инсон учун энг қадирлиси эса унинг умри ҳисобланади. Бошқа неъматлар қўлдан кетадиган бўлса, уни яна қўлга киритишлик мумкин, аммо инсоннинг умрини, вақтини, ёшлигини ортга қайтариб бўлмайди. Албатта барчаларимиз учун олтинданда қимматли бўлган умримиз, ўтаётган ҳар бир вақтимизнинг қадрига етайлик. Умримиздан самарали фойдаланиб қолайлик. Ўтаётган қимматли умримизни бекорчи, беҳуда нарсалар билан, гуноҳ амаллар, фисқу-фасод ишлар билан эмас, балки савобли ишлар, Аллоҳни рози қиладиган, эл-юртга манфаат келтирадиган хайрли амаллар билан ўтказмоқлигимиз лозим. Айниқса, фарзандларимизнинг ёшлик умрларини беҳуда, бекорчи кампьютер ўйинлари билан ёки интернет клубларида, тунги клубларда кераксиз, фойдасиз ишлар билан машғул бўлишликларини олдини олишлигимиз, бунинг ўрнига эса уларни илму-маърифат билан, китоб ўқишлик билан, спорт билан машғул бўлишликларини таъминлашлигимиз зарур ҳисобланади.\nАлбатта, элимиз, ота-боболаримиз азал-азалдан Аллоҳ таоло ато қилган ҳар бир неъматни қадрлаб келганлар, уни завол қилишдан, исроф қилишдан, неъматни уволидан сақланишган. Бизлар ҳам ота-боболаримизга муносиб авлод бўлиб, ҳар бир неъматнинг қадрига етиб, неъматни завол, исроф қилишликдан сақлансак, Аллоҳ таоло жаннатмакон юртимизнинг, элимиз, халқимизнинг файзу-баракасини бундан ҳам зиёда айлаб, Яратган Ўзининг неъматларини яна ҳам зиёда қилиб бераверади!\nКогон шаҳар "Шом" жомеъ масжиди\nимом хатиби .


Қозоғистонда магистрал йўллар бўйлаб 400дан ортиқ санитария бекатлари қурилади NUR-SULTAN. Kazinform – Қозоғистонда 5 йил ичида республика аҳамиятига эга йўлларда 400дан ортиқ санитария бекатлари ўрнатилади, деб хабар беради Kazinform мухбири.\nЯпонияга Қозоғистоннинг 13 та ҳудудидан от гўшти экспорт қилинади NUR-SULTAN. Kazinform – ҚР Қишлоқ хўжалиги вазирлиги қайси мамлакатлар Қозоғистондан гўшт импорт қилиш бўйича келишувларга эга эканлигини маълум қилди, деб хабар беради Kazinform мухбири.\nЯқин кунларда Қозоғистонда қор ёғади - синоптиклар NUR-SULTAN. Kazinform – Қазгидромет яқин уч куннинг об-ҳаво маълумотларини эълон қилди, деб хабар беради Kazinform.\nКоронавирусга чалинган 1,7 минг тиббиёт ходимига товон пули тўланди NUR-SULTAN. Kazinform – COVID-19га қарши курашда иштирок этган 1,7 мингдан ортиқ тиббиёт ходимига коронавирус инфекцияси ёки вирусли пневмонияга чалингани боис Давлат ижтимоий суғурта фондидан бир марталик ижтимоий тўлов тўланди, дея хабар беради Kazinform.\nКоронавирус: Чет элликларнинг Қозоғистонда бўлиш муддати узайтирилди NUR-SULTAN. Kazinform – Қозоғистон Ҳукумати глобал пандемия сабабли мамлакатни тарк этмаган чет элликларнинг Қозоғистонда бўлиш муддатини узайтирди.Бу ҳақда Қозоғистон Ички ишлар вазирлигининг расмий вакили Нурдилда Ораз маълум қилди, деб хабар беради Kazinform мухбири.\nЎзбекистонда коронавирусга чалинган 557 одам оғир аҳволда – ССВ TASHKENT. Kazinform – Ўзбекистонда бугун яна 149 одам коронавирус юқтирганлиги аниқланди, деб хабар беради Kazinform ЎР Соғлиқни сақлаш вазирлиги матбуот хизматига таяниб.\nДунёда коронавирус билан касалланганлар сони 30 миллиондан ошди NUR-SULTAN. Kazinform – Сўнгги маълумотларга кўра, дунёда коронавирус қурбонлари сони 959 мингдан, вирусни юқтирганлар сони 30 миллиондан ошган, деб хабар беради Kazinform Джон Хопкинс университети маълумотларига таяниб.\nКоронавирус: Қозоғистонда 3 667 киши даволанмоқда NUR-SULTAN. Kazinform – Қозоғистонда коронавирус билан касалланган 3 667 киши даволанмоқда. Улар орасида 36 нафари гўдак, деб хабар беради Kazinform Соғлиқни сақлаш вазирлигига асосланиб.\nБуюк Британияда карантинни бузганларга 10 минг фунт жарима солинади LONDON. EURONEWS - Kazinform – Буюк Британия ҳукумати коронавирус инфекциясига қўйилган чекловларни бузганлик учун жарималарни оширди. Биринчи марта қоида бузганлик учун 1000 фунт жарима, иккинчи мартасига 10 000 фунтгача жарима солинади, деб хабар беради Kazinform Euronews телеканалига асосланиб.\nҚозоғистон аҳолиси 1,3 фоизга ўсди NUR-SULTAN. Kazinform – Қозоғистонда шаҳар аҳолиси 60 фоизга яқинлашди, деб хабар беради Kazinform мухбири Статистика қўмитасига асосланиб.\nҚозоғистонда 62 кишида пневмония қайд этилди NUR-SULTAN. Kazinform – Кеча Қозоғистонда пневмония билан касалланишнинг 62 та ҳолати ва 1 та ўлим ҳолатлари қайд этилди, 40 киши соғайиб чиқди, дея хабар беради Kazinform coronavirus2020.kzга асосланиб.\nКоронавирусдан соғайганлар сони Қозоғистонда 102 мингга етди NUR-SULTAN. Kazinform –Қозоғистонда ўтган суткада 45 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kzга таяниб.


Петербурглик нафақахўр аёл 10 кишини ўлдирганликда гумон қилинмоқда\n15:40 / 29.07.2015\nСанкт-Петербургда 67 ёшли Тамара Самсонова 79 ёшли дугонасини ўлдирганликда айбланаётган эди. Фонтанка.ру сайтининг ёзишича, у яна 9та қотилликда гумон қилинмоқда.\n26 июль куни милиция Валентина Уланованинг бошсиз танасини топиб олди. Жиноят тезлик билан фош этилди: танани уйдан олиб чиқаётган Самсонова кузатув камераларида қайд қилинган эди. Айни пайтда изқуварлар 2003 йили содир этилган шунга ўхшаш жиноятни эсга олишди. Шу боис икки нафақахўр бирга яшаган хонадонда тинтув ўтказилди.\nҚон изларидан ташқари, хонадонда уч тилли кундалик ҳам топилди. Унда 10та қотиллик батафсил тасвирланган эди. Шунингдек, юлиб олинган варақлари 12 йил муқаддам ўша жиноят ерида топилган китоб ҳам шу хонадонда эканлиги аниқланди.\nЖиноятларга диний-эзотерик мотивлар ва ҳатто одамхўрлик сабаб бўлгани тахмин қилинмоқда.


Таъкидланганидек, аҳоли турмуш тарзи, маданияти, урф-одатлари ҳақида энг холис тасаввур, аввало, бозорларда шаклланади. Шу боис юртимизда кейинги йилларда бундай масканларни обод қилиш, сотувчи ҳамда харидорларга қулайлик яратиш борасида кенг кўламли саъй-ҳаракатлар олиб борилмоқда. Айни пайтда уюшма тизимида 12 та деҳқон бозори, битта қишлоқ хўжалиги маҳсулотлари улгуржи бозори, 2 та ихтисослаштирилган бозор ҳамда 6 та савдо мажмуаси мавжуд бўлса, уларнинг барчаси босқичма-босқич замон талабларига мослаштирилаётир.\nУюшма раиси Соҳибжон Неъматуллаевнинг айтишича, сўнгги етти йил мобайнида бозорларни ривожлантириш ва такомиллаштириш, уларнинг моддий-техника базасини мустаҳкамлаш, шарт-шароитларни янада яхшилаш мақсадида 63,8 миллиард сўмлик қурилиш ҳамда таъмирлаш ишлари амалга оширилди. Йигирмадан ортиқ янги ускуналар билан жиҳозланган савдо павильонлари ва мажмуалар барпо қилинди.\nМазкур жараён изчил давом эттирилаяпти. Жорий йилда Тошкент қишлоқ хўжалиги маҳсулотлари улгуржи бозори, “Авиасозлар”, “Наврўз”, “Сергели”, “Юнусобод”, “Олой” ва “Миробод” деҳқон бозорларида бунёдкорлик ишлари бажарилади. Хусусан, “Олой” бозори павильонлари таъмирланса, “Миробод” бозорининг ташқи кўриниши бугунги кун талабларига мослаштирилади. Ушбу йўналишдаги барча қурилиш-таъмирлаш тадбирларига жами 52 миллиард сўм миқдорида маблағ сарфланиши кўзда тутилган.\nБу саъй-ҳаракатлар пировардида сотувчи ва харидорлар учун бирдек қулайлик яратиши баробарида, савдо маданияти янада юксалишига хизмат қилиши, шубҳасиз.\nМазкур рукндаги бошқа мақолалар: « Эзгулик ва эътибор ифодаси\tСифатли ва тежамкор »


20 июн 2021, Тошкент вақти: 20:34\nАкромни тергов аввалроқ Санкт-Петербургдаги метрополитенда 3 апрелда содир бўлган терактнинг ташкилотчиси, деб атаган эди. Бу теракт натижасида 15 одам ҳалок бўлган.\n"Менинг ҳимоям остидагиларга 205-модда (терроризм) ва 222-модда (қурол-яроғ ва портлатгичларни сақлаш)" бўйича айбловлар қўйилган, – деди ака-укаларнинг адвокати Дмитрий Динзе.\nАзимовлар Москвада ва Подмосковьенинг Одинцово туманида ушланган эдилар. Акром Азимов ўзининг терактга алоқадорлигини инкор қилган. Ака-укаларнинг онаси ҳам унинг ўғиллари терактга алоқаси йўқлигини ва ҳуқуқни муҳофаза қилувчи органларнинг вакиллари Акромни касалхонадан ўғирлаганини маълум қилган эди.\nБироқ тергов таъкидлашича, Аброр Азимов тахмин қилинаётган ҳудкуш Акбаржон Жалилов билан яқин алоқада бўлган ва терактни ташкил қилишга пул тўплаш билан шуғулланган. Унинг акаси Акром Азимов, терговчиларнинг фикрига кўра, "Россия Федерациясига халқаро террористик ташкилот аъзоларининг кириб келиши учун ҳужжатларни сохталаштириш билан шуғулланган ", – дейилади қамоққа олиш тўғрисидаги қарорда.\nАка-укалар 2013 йилда РФ фуқаролигидан маҳрум қилинган. ИИВ ака-укаларнинг ўзи ва уларнинг ота-оналари Россия фуқаролигига ариза беришаётган вақтда ўзлари тўғрисида ёлғон маълумот беришгани тўғрисида баёнот берган.


Математик ўз формуласи билан 14 марта...\n03.09.2018 15:00 0 3359\nРумин математиги ва иқтисодчиси Стефан Мандел ўзи ишлаб чиққан тизим бўйича 14 маротаба лотереяда ютуқ эгаси бўлди. Унинг формуласидан хабар топган айрим мамлакатлар давлат лотереяларини ўтказиш тартибини ўзгартиришга мажбур бўлишди, бироқ Стефан биронта қонунни бузгани йўқ, деб хабар бермоқда «Life».\nДарвоқе, Стефан Манделнинг формуласидан фойдаланиш энди мумкин эмас. Математик фойдаланган усуллар ҳозир ноқонуний ҳисобланади. Шундай экан формуланинг янгисини (агар орамизда математиклар бўлса) ўйлаб топишга ёки пул ишлашнинг бошқа йўлларини (албатта, қонуний) қидиришга тўғри келади.\nлотерея Стефан Мандел\nХориж 24/12, 14:17\nЖамият 22/11, 14:58\nХалқ банки лотереялари: Шу йилнинг ўзида 36 та автомобиль!


“Ҳамкасблар”дан эҳтиёт бўлинг!\nСўнгги кунларда ўзбек журналистикаси ҳаётида иккита диққатга сазовор воқеа юз берди. ЎзТВ журналисти Мавжуда Мирзаева бу муассаса ҳақида танқидий фикрлар билдиргани учун раҳбариятнинг қатағонига учради. Кекса журналист Маҳмуд Саъдий эса “XXI аср” газетасида босилган мақоласи учун халқ таълими вазири томонидан судга тортилди.\nБу воқеалар ўзбек журналистикасининг икки юзини кўрсатиш асносида унинг ҳали ҳам қатъиятсиз эканини намойиш этди.\nМавжуда Мирзаевага ўз фикрларини билдириш учун минбар берган AzonTV онлайн телеканали бу иши сабаб O‘zbekiston24 телеканали раҳбариятидан узр сўради. Бунинг устига, унинг интервьюси эфирга узатилишига масъул бўлган ходимларига интизомий жазо берганини ҳам эълон қилди.\nЯқиндагина ҳукумат амалдори Наргиза Раҳимова (Саидова)нинг “исломни ҳақорат қилгани учун узр сўраши”га имкон бериш мақсадида минбарини кўтариб чопган телеканал бошқа бир ҳамкасбининг фикрлари учун узр сўраб юрибди.\nХудога шукур, Мавжуда Мирзаеванинг ҳимоя қилиб чиқаётганлар уни қоралаётганлардан кўпроқ экан.\nТаниқли журналистларимиздан бири ўз ҳамкасби ҳимоясига чиқиб, ЎзТВ раҳбариятига: “Олдин Мавжудадан олган 3 минг долларни қайтариб беринглар, кейин сизлар билан бошқача гаплашамиз”, дея мушт кўрсатди ва “Ҳаммаларингнинг орқаларинг тоза эмас”, деганга ўхшаш дағдаға билан чиқди.\nБу ёқда кимсан вазир саксонни қоралаган журналистни жазолашга жаҳд қилиб ётибди.\nКўпчилик амалдор нишонига тушган журналистни ҳимоя қилиш ҳаракатига қўпган бир вақтда кутилмаган зарба яна ҳамкасбларидан келиб тушди.\nЎзбек сайтларидан бирида “Маҳмуд Саъдий билан турли йилларда бирга ишлаган “ҳамкасблари” номидан” унинг ўзи “одам эмаслиги” ҳақида мақола босилди.\nУлар ҳозир гап Маҳмуд Саъдий шахси хусусида эмас, сўз эркинлиги ҳимояси ҳақида бораётганини ёки англамайди, ёки буни истамайди.\nАйтмоқчимизки, Маҳмуд Саъдий шахс сифатида қандай одам бўлмасин, унинг айтган фикрлари йўқотган мавқеини эндигина тиклашган уринаётган ўзбек журналистикасининг мавжуд ҳокимият томон бир саси эди, ҳали халқнинг чинқириғига айланмаган бир сўзи.\nБу сасга жавобан амалдор томонида туриб қарсак чалаётган ўша “ҳамкасблар” ким экан? Ислом Каримов кийдирган жўбани ечишни истамаётганлар эмасмикин улар?!\n“Ўзбекистонда мансабдор шахслар устидан истаганча иғво қилиш имконини берадиган қонун-қоида йўқ, улардан ўзини ҳимоя қилиш ҳуқуқи ҳам олиб ташланмаган”, дея иддао қилмоқда “ҳамкасблар”.\nАввало, “ҳамкасблар” ўз ҳимоясига олишга уринаётган вазир Шерзод Шерматов ҳозирги ҳукуматдаги журналистлар учун энг очиқ амалдорлардан бири бўлгани билан “тилло” бўлмаслиги мумкин-ку.\nҚолаверса, хорижий сармоядорларни ярим миллион долларга туширган фирибгар тўда ишида ўша вақтда инновацион ривожланиш вазири ўринбосари бўлиб ишлаган бу амалдорнинг ҳам исми қалқиб чиқмоқда.\nБу иддаолар қанчалик тўғрилигига кафолат бермаймиз, аммо Ўзбекистоннинг коррупция рейтингидаги ўрни, шунча йиллардан буён урчиб келган қонунсизлик тенденциялари, адолатсизликдан ҳайқираётган халқ нидолари кўп нарсалардан дарак беради.\nАйтмоқчи бўлганимиз, ўзбек журналистикаси энди-энди сал-пал қаддини кўтармоқда. Амалдорлар эса осонликча бунга имкон бермайди. Чунки имкон берган сари уларнинг орқаси очилиб бораверади.\nШундай экан, айни пайтда журналистларнинг касбий бирдамлиги биринчи ўринда турмоғи керак. Ҳокимият вакиллари эса ҳар доим ўзини ҳимоя қилиш йўлини излаб топиш қудратига эга.\ndata-title="“Ҳамкасблар”дан эҳтиёт бўлинг!" data-description="<!-- wp:paragraph --> <p>Сўнгги кунларда ўзбек журналистикаси ҳаётида иккита диққатга сазовор воқеа юз берди. ЎзТВ журналисти Мавжуда Мирзаева бу муассаса ..." data-image="https://eltuz.com/wp-content/uploads/2019/03/rasm42399.jpg" data-url="https://eltuz.com/satira/209808/" data-services="facebook,odnoklassniki,twitter,telegram" data-counter="ig">


Молдовада ёнғоқ ҳосили бўйича прогноз кўтарилди, лекин ҳосил ҳажми нисбатан паст бўлади • EastFruit\nБош саҳифа › Янгиликлар › Молдовада ёнғоқ ҳосили бўйича прогноз кўтарилди, лекин ҳосил ҳажми нисбатан паст бўлади\nМолдовада ёнғоқ ҳосили бўйича прогноз кўтарилди, лекин ҳосил ҳажми нисбатан паст бўлади\nМуаллиф: EastFruit 31 Авг 21 31 Авг 21 026\nЎтган ҳафта, Молдова Республикаси ёнғоқ етиштирувчиларининг йиллик Миллий конференцияси чоғида жорий йилги ёнғоқ ҳосилининг янги прогнози эълон қилинди. Молдова ёнғоқ-мевали экинлар ассоциацияси раиси Олег Тирсинэнинг фикрича, бу йил ёнғоқ ҳосили «ўтган йилги кўрсаткичдан камида 30% юқори бўлади».\nСтатистик маълумотларга кўра, 2020 йили Молдовада ёнғоқ (қаттиқ қобиқли)нинг ялпи ҳосили қарийб 15 минг тоннани ташкил этган эди. Бу ўтган беш йил мобайнида мамлакатда йиғилган ушбу маҳсулотнинг ўртача ҳажмидан анча паст (қарийб 25 минг тоннага). Ҳосил етишмовчилигига сабаб – ўтган йили барча турдаги ёнғоқ дарахтларининг камида ярми баҳорги совуқ ва ёзги қурғоқчиликдан жиддий зарар кўрганлигидир. Бу зарарнинг у ёки бу даражадаги таъсири яна бир ёки икки мавсум давомида сезилади.\nЭҳтимол, шунинг учун ҳам, Молдовада ёнғоқ ҳосили ҳатто 30%га юқори бўлса ҳам, у 20 минг тоннадан ошмайди, яъни, кўп йиллик ўртача кўрсаткичдан ўртача 5 минг тоннага паст бўлади.\nAввалроқ EastFruit август ойининг биринчи ярмида Ёнғоқ етиштирувчилар саноат бирлашмаси аъзолари ўртасида янги ёнғоқ ҳосилини баҳолаш борасида якдил фикр бўлмаганлиги ҳақида хабар берган эди. Ўша пайтдаги прогнознинг оптимистик версияси шундай эди: «2021 йилдаги ҳосил ўтган йилга қараганда 7-10% юқори бўлади». Ёнғоқ етиштирувчилар конференциясида эълон қилинган даражада баҳонинг кўтарилишига август ойидаги яхши об-ҳаво шароити ва йирик ихтисослашган фермер хўжаликларида ёнғоқ етиштиришнинг юқори прогнозлари сабаб бўлмоқда.\nШу билан бирга, уюшма мутахассислари август ойининг иккинчи ярмида ёғингарчилик туфайли ёнғоқ плантацияларида касалликлар тарқалаётганини қайд этишди. Бу ёнғоқ етказиб берувчилар ва уни қайта ишловчиларни маҳсулотни саралаш, сақлаш ва сотишга тайёрлашда янада кўпроқ эътиборли бўлишга ундайди.\nМолдовада резаворлар ва асал фестивали яна давом этади


ГлавнаяМедиацентрЯнгилик ва воқеаларРоссия Федерациясининг савдо ваколатхонаси чет эл инвестицияларини жалб қилиш Агентлигига ташриф буюрди\n25 сентябр куни Хорижий инвестицияларни жалб этиш агентлиги директори ўринбосари Ойбек Элмуратов ва Россия Федерациясининг Ўзбекистон Республикасидаги савдо вакили Андрей Мокроусов ўртасида учрашув ташкил этилди.\nУчрашувнинг натижасида Агентлик ва Россия Федерациясининг Савдо ваколатхонаси фаолияти бўйича маълумот алмашиш, хорижий инвесторларнинг долзарб муаммоларини ҳал этишда ҳамкорликни ошириш, шунингдек инвестиция лойиҳаларини ишлаб чиқиш ва амалга оширишда кўмаклашиш.\nУчрашув давомида Агентлик ҳозирги пайтда хорижий инвестицияларни жалб этиш бўйича тажриба ва билимларини ошириш мақсадида йирик халқаро компаниялари, инвестиция фондлари ва молия институтлари билан алоқалар ўрнатилаётганлигини таъкидлади.\nБундан ташқари, инвестиция муҳитидаги ижобий тенденцияларни кенг ёритиш ва Ўзбекистонда янги инвестиция сиёсатини амалга ошириш, агентликнинг йирик халқаро форумлар, семинарлар ва турли хил роуд-шоуларда иштироки орқали амалга оширилади.\nАндрей Мокроусовнинг таъкидлашича, Савдо ваколатхонаси пойтахтда ҳам, Россия Федерациясининг минтақаларида ҳам Агентликка қизиқиши мумкин бўлган энг йирик тадбирлар ҳақида маълумот беришга тайёр.\n«Биз Россия компанияларини Ўзбекистонда ўтказиладиган сармоявий форумларда фаол иштирок этаяпмиз ва жалб қилмоқдамиз», – деб таъкидлади А.Мокроусов. – Яқинда Сурхондарё халқаро бизнес-форуми бўлиб ўтган Термиздан қайтиб келдик.\nСуҳбат якунида томонлар долзарб масалаларни муҳокама қилиш учун очиқ учрашувлар жадвалини тузиш ниятларини билдирдилар.


Қуръондаги гўзал қиссалардан намуналар - Hidoyat.uz\nАсосий саҳифа Мақолалар Қуръондаги гўзал қиссалардан намуналар\nҲудҳуд бир умматнинг мусулмон бўлишига сабабчи бўлди.\nҚуръони Каримнинг Намл сурасида Сулаймон алайҳиссалом билан Ҳудҳуд номли қуш ўртасида бўлиб ўтган суҳбат келтирилган. Ўша суҳбатда Ҳудҳуд Сабаъ мамлакати, ўша мамлакатга бир аёл маликалик қилиши, малика ўз қавми билан Қуёшга сиғинаётгани ҳақида хабар келтиради. Сулаймон алайҳиссалом Ҳудҳуд орқали ўша маликага бир мактуб юборадилар. Мактубда «Бисмиллаҳир роҳманир роҳийм. Менга қарши бош кўтармай, таслим бўлган ҳолингизда келинг» деб ёзилган эди. Мактубни ўқиган малика ўз аёнлари билан маслаҳатлашади. Аёнлар унга истаган ишини қилишини, нима деб буйруқ берса, улар шунга рози бўлишларини айтадилар. Малика Сулаймон алайҳиссаломга ҳадя юбориб, натижаси нима бўлишини кутади. Элчи Сулаймон алайҳиссаломнинг ҳузурларига келганида, у зот: «Сизлар менга мол-дунё ила мадад бермоқчимисиз?! Бас, Аллоҳ менга берган нарса сизга берган нарсадан яхшидир. Аммо сизлар ҳадяларингиз билан қувонурсиз. (Эй элчи!) Сен уларга қайтиб бор. Бас, албатта, Биз улар бас кела олмайдиган қўшин ила борурмиз ва у ердан уларни хору зор ҳолларида чиқарурмиз»дейдилар. Кейин малика Сулаймон алайҳиссаломнинг олдиларига қўшини билан келишга қарор қилади. Малика келгунича унинг Сабаъдаги тахти ўзидан олдин олиб келиб қўйилади. У келиб тахтини кўради-да «Худди ўшанинг ўзи» дейди. Кейин унга саройга кириши айтилганда, у биллурдан силлиқ қилиб ясалган саройга киради ва «Эй Роббим, албатта, мен ўзимга зулм қилиб юрган эканман, Сулаймон ила оламларнинг Робби– Аллоҳга мусулмон бўлдим!» деб айтади.\nШу тариқа Ҳудҳуд бир мамлакат аҳолисининг мусулмон бўлишига сабабчи бўлади.\nЧумоли қўшин йўлини ўзгартириб қўйди.\nҚуръони Каримнинг Намл сурасида Сулаймон алайҳиссалом билан чумоли қиссаси келтирилган. Аллоҳ таоло Сулаймон алайҳиссаломга турли жонзотлар билан гаплаша олиш қобилиятини ато этган. Бир куни Сулаймон алайҳиссалом жин, инс ва қушлардан иборат ўз қўшинлари билан урушга кетаётганларида йўлдан чумолилар водийси чиқиб қолади. У зот бир чумолининг ўз қабиласига «Эй чумолилар, масканларингга киринглар, Сулаймон ва унинг аскарлари сизларни билмасдан эзиб юбормасинлар», деган гапини эшитадилар. Унинг гапини эшитиб табассум қиладилар ва қўшинга йўлни ўзгартириб, чумолилар водийсидан узоқлашишни амр этадилар. Шу билан чумолилар жамоаси ҳалокатдан қутулиб қолади.\nҚарға инсониятга дафн қилишни ўргатди.\nҚуръони Каримнинг Моида сурасида Қобил ва Ҳобил қиссаси келтирилган. Улар икковлари қурбонлик қилишганда, Ҳобилнинг қурбонлиги қабул қилиниб, Қобилники қабул қилинмайди. Бундан ғазабланган Қобил укаси Ҳобилни ўлдиради. Шундай қилиб, ер юзидаги илк жиноят инсонни ўлдириш, қотиллик бўлиб, Одам алайҳиссаломнинг шу икки ўғиллари ўртасида содир бўлди. Бу жиноятга Иблиснинг васвасаси, ҳасад, гина, адоват сабаб бўлган эди. Кейин Қобил қилган ишига надомат қилиб, энди нима қилсам экан деб ўтирганда, Аллоҳ таоло унга укасини қандай дафн этишни ўргатиши учун қарғани юборади.\nБалиқ пайғамбарни қутқарди.\nЮнус алайҳиссалом қавмларидан ғазабланиб, Найнаво қишлоғидан чиқиб кетадилар. Йўлда бир қавмга йўлиқиб, улар билан бирга кемага минадилар. Кема денгиз ўртасига етганда, бир томонга оға бошлайди. Кемадагилар нима қилишни ўйлаб-ўйлаб, охири бир кишини денгизга улоқтириш керак деган қарорга келадилар. Денгизга улоқтириладиган шахсни аниқлаш учун қуръа ташлашади. Қуръа Юнус алайҳиссаломга чиқади. Улар Юнус алайҳиссаломнинг яхши, солиҳ инсон эканликларини кўриб, шундай яхши одамни денгизга отамизми, келинглар, яна қуръа ташлаб кўрайлик дейишади. Бу сафар ҳам қуръа Юнус алайҳиссаломга чиқади. Учинчи сафар ташлаганларида ҳам шундай бўлади. Охири улар у кишини денгизга отишади.\nАллоҳ таоло у кишини ютиб юбориши учун бир катта балиқни юборади. Юнус алайҳиссалом балиқнинг қорнига тушганда, “Вафот этдимммикин” деб ўйлайдилар. Қарасалар, оёқ-қўллари ишлаяпти, ҳеч қаерлари синмаган, зарар ҳам етмаган. Дарҳол Аллоҳ таолога сажда қилиб, шукр келтирадилар ва тинмай тасбеҳ айтадилар. Шу тарзда балиқ қорнида Аллоҳ хоҳлаганича муддат турадилар. Бу муддат давомида “Сендан ўзга Илоҳ йўқ, Сен поксан, албатта, мен золимлардан бўлдим”, деб нидо қилдилар. Кейин Аллоҳ таолонинг амри билан балиқ у кишини бир қирғоққа отади. Аллоҳ таоло оятда бундай деган: “Агар у кўп тасбиҳ айтгувчилардан бўлмаганида эди. Унинг қорнида қайта тирилтирадиган кунгача қолиб кетар эди”.\nҲа, балиқ у кишини ейиш, ўлдириш учун эмас, балки қутқариш учун ютиб юборган эди. Шу тарзда Аллоҳ таоло у кишини денгизга ғарқ бўлишдан ва ғамдан қутқарди.\nФил Каъбани бузишдан бош тортди.\nЯман волийси Абраҳа бир каниса қурдиради ва барча араблар Каъбани эмас, ўша канисани тавоф қилишларини истайди. Араблар бундан бош тортиб, асло қиблани ўзгартирмасликларини айтишади. Бундан ғазабланган Абраҳа Каъбани бузишга қарор қилади ва катта қўшин билан Макка сари йўлга тушади. Қўшиннинг энг олдида Маҳмуд исмли катта фил ҳам бор эди. Ушбу фил Маккага юришдан бош тортади. Абраҳа уни қаттиқ уради. Фил барибир юрмайди. Яман томонга юзини бурсалар, югуриб юра бошлайди. Аммо Маккага юришга ундасалар, тўхтаб олар эди. Шу пайт бир тўда Абобил номли қушлар келади. Ҳар бир қуш икки чангалида ва тумшуғида сопол тошчалар олиб келиб, Абраҳа ва унинг қўшини устидан ота бошлайди. Кўп ўтмай Абраҳа ва унинг аскарлари ҳалок бўлади. Бу қисса Қуръони Каримдаги Фил сурасида баён қилинган.\nАллоҳ таоло ушбу сурада бундай деган:\n“Роббинг фил соҳибларини қандоқ қилганини билмадингми? Уларнинг макру ҳийласини зое кетказмадими? Ва уларнинг устига тўп-тўп қушларни юбормадими? Лойдан пиширилган тошларни отадиганларни? Бас, уларни қурт еб ташлаган ўсимликка ўхшатиб юбормадими?”\nАзизлар! Ўзингиз гувоҳи бўлганингиздек, Аллоҳнинг амрига барча жонзотлар итоат қилишади. Бунинг айрим мисоллари юқорида кўриб чиқдик. Аммо барча жонзотлардан мукаррам ва ҳурматли қилиб яратилган инсон баъзида бандалигини унутиб, ҳою ҳавас ва нафсининг истаклари кетидан юради. Ибодатларда сусткашликка йўл қўяди.\nАллоҳ таоло барчамизни Ўзининг ҳидоятидан айирмасин!


Vatandosh: “Ҳарлейм шейк: маънавий таҳдиддан сиёсий хулосагача” – Davronbek's blog\nYo asling kabi ko'rin, yo ko'ringaning kabi bo'l. Jaloliddin Rumiy\nVatandosh: “Ҳарлейм шейк: маънавий таҳдиддан сиёсий хулосагача”\nPosted on April 12, 2013 AuthorDavronbekLeave a comment\nЯқинда Ўзбекистондаги маънавий-маърифий соҳага ихтисослаштирилган ziyouz.com сайти шу кунларда оммавий бўлиб турган, Harlem Sheik рақси ва унинг орқасида турган “таҳдидлар” ҳақида фикр юритилган таҳлилий мақолани эълон қилди.\nУнда, жумладан, шундай дейилади:\n“Harlem Shake” аслида нима?\nЎзларининг айтишича, булутли ҳавода бекорчиликдан нима қилишни билмаган австралиялик 5 нафар ўспирин юқоридагидек “рақс”ни ижро этишади ва 2013 йилнинг 2 февраль куни роликни Youtube га жойлашади. Қисқа вақт ичида ушбу ролик жаҳон бўйлаб тарқалиб, интернет фойдаланувчиларини “телба” қилади, унинг турли муқаллидлари юзага келади. Дунё бўйлаб, “Harlem Shake”нинг “оригинал” вариантини 40 000 000 киши, унинг пародияларини 500 000 000 дан ортиқ киши томоша қилган.\n“Harlem Shake” телбалари дунёнинг турли жойларида турли флешмоблар ташкил этиб ушбу бемаъни рақсга ўйнаб, турли роликларни суратга олмоқдалар. Исроилнинг Тель-Авив шаҳрида бир пайтнинг ўзида 70000 киши шу рақсни ижро этиб рекорд ўрнатишди (шаҳарда жами 400000 киши истиқомат қилади).\nИнглизчадан таржимаси “Ҳарлемча жилпанглаш” бўлган ушбу рақс тури Нью-Йоркнинг Ҳарлем туманида яшовчи алкоголик Эл Би томонидан 80-йиллар бошида “кашф қилинган”.\n“Harlem Shake” Ўзбекистонда\nИнтернетда “Harlem Shake”ка тақлидан ўзбекистонлик ёшлар томонидан суратга олинган 50 дан ортиқ ролик тарқалган. Harlem Shake номи билан mover.uz да 220 дан ортиқ, mytube.uz да 50 та ролик ўрин олган. Ўзнетдаги энг машҳур ролик “Тошкентча Harlem Shake” ҳамда Корзинка супермаркетида тасвирга олинган ролик бўлиб, mover.uz да икки роликни 30000 дан ортиқ, mytube.uz да 4000 дан ортиқ киши томоша қилган. Биргина mover.uz даги “Harlem Shake” билан боғлиқ роликларни 250 000 киши кўрганлиги қайд этилган.\nЭнг ачинарли жиҳати аксарият “ўзбекона Harlem Shake”лар ўспиринлар, асосан, мактаб ва коллеж ўқувчилари, университет талабалари томонидан суратга олинган ва тармоққа жойлаштирилган. Роликларнинг мактаб синф хоналарида ўқувчилар томонидан ижро этилгани ҳайратлидир. Ҳатто айрим роликлардаги беҳаё қилиқлар ҳар қандай томошабинни бу каби ёшларнинг тақдири ҳақида ўйлашга мажбур этади”.\nСўнг мақола муаллифи таниқли маданиятшунос олим Турсунали Қўзиев ҳамда Тошкет ислом институти “Таҳфизул-Қуръон” кафедраси мудири, Тошкент шаҳар “Новза” жомеъ масжиди имом хатиби Жалолиддин Ҳамроқуловларнинг бу борадаги фикр мулоҳазаларини илгари суради.\n“The Washington Post” газетасида Макс Фишернинг яқинда чоп этилган мақоласида ушбу мақола ҳақидаги фикри эълон қилиб, уни антиғарбликда айблайди.\nХўш, Harlem Shake, ҳақиқатда ҳам жамият ва халқ манфаатларига, турмуш-тарзига зидми? Унинг ортида қандайдир мақсад-муддаолар борми? У Турсунали Қўзиев айтганидек, “…жаҳондаги энг тараққий этган давлатлардаги беқарорлик, ўша жамиятларда ҳукм сураётган эртанги кунга ишончсизлик туфайли юзага келган маънавий инқирозлар у ердаги саросимага тушган ёшларни чалғитиб қўйди. Бундай ҳаракатлар умуминсоний қадриятларга мутлақо зид, манқуртликнинг янгича бир кўриниши”ми?\nАлбатта, бугун ахборот-коммуникация технологиялари шу даражада тараққий этдики, турмушимизни уларсиз, уларнинг хизматисиз тасаввур қилиш борган сари қийинлашиб бормоқда. Биз Harlem Shake оммавий маданиятнинг бир кўриниши бўлиб, у яхлит тизим сифатида халқларнинг маданияти ёки қадриятларига қарши қаратилган хатти-ҳаракат, дейишдан йироқмиз. 2013 йилнинг ўзида иккита мана шундай ноодатий ҳолат юз берди: биринчиси, кореялик хонанданинг “Oppa gangnam style” қўшиғига олинган видео-клип шу даражада оммалашдики, Youtube тарихида энг кўп кўрилган видео сифатида рекорд ўрнатди. Иккинчиси, шубҳасиз, Harlem Shake ва “Harlem Shake”чилар видеолари бўлди.\nИккала видео ҳам жамиятда қарор топган қадрият, норма ва ахлоқ меъёрларини инкор этади. Биз ҳаммамиз биламизки, рақс маълум бир қоидаларга асосланади: яъни, якдил, эстетик хатти-ҳаракатлар натижасида яхлит рақс асари юзага келади. Аммо бу иккала видеоклипда ана шу тартиб-қоидаларга буйсунилмайди, балки ўз билганича иш тутилади. Бу жамиятда қарор топган тартиб-қоидаларни инкор этишга, ўз билганича яшашга ва ҳаракат қилишга ундайдиган ижодий ёндашув.\nМасаланинг яна бир жиҳати ҳам борки, кундалик ҳаётимизда бундай видеороликларни суратга олиб, интернетга жойлаштирилаётган беъмани ва “оригинал” видеолар тиқилиб ётибди. Лекин нега айнан “Оппа Гангнам Стайл” ва “Ҳарлейм шейк”лар машҳур бўлади? Албатта, бу ерда кўринмас кучларнинг ушбу қўшиқ ва клипларни “промоушн” қилиб, қўллаб-қувватлаётганини ҳам инкор этиб бўлмайди. Гап шундаки, бугун одамзоднинг биринчи ва асосий вазифаси истеъмолчига айланганидир. Барча қадриятларни инкор қиладиган, жамиятнинг ахлоқ қоидаларига буйсунмайдиган одам энг яхши истеъмолчи ҳисобланади. Чунки бундай роликлар, биринчи навбатда, ҳаётда қўрқмасликка ва уялмасликка ҳамда ўзини тийиб турмасликка ундайди. “Сан бугун билан яша, эрта учун қайғурма”, “Атрофдагилардан уялма, ўз билганингча иш тут” қабилида ёнадишилади. Ваҳоланки, бундай тарбияни олган одам “кўр истеъмолчи”га айланиш эҳтимоли жуда юқори.\nТўғриси, бундай одатдаги жамият қадриятларига зид хатти-ҳаракатлар кун сайин кўпайиб бораётган бир шароитда давлатнинг маънавият соҳасидаги сиёсати қандай бўлиши керак? Давлат бундай унсурларга қарши курашиши керакми? Жамият қандай муносабат билдириши керак?\nШуни алоҳида қайд этиш керакки, бундай видео-роликларни кўришни тақиқлаб ёки уларни фақат ёмонлаш орқали бирор бир натижага эришиб бўлмайди. Айни чоғда давлат сиёсати даражасида бунга очиқчасига эътибор қаратилиши ҳам уни янада оммалаштиради, холос.\nШунинг учун давлат таълим сиёсатида ёшларнинг маънавий “тўқ” бўлишига катта эътибор қаратиши керак бўлади. Чунки бугунги таълим тизимимизда ёшларнинг таълим олиши уларнинг маънавий баркамол бўлиши билан уйғун кетяпти, дея олмаймиз. Албатта, маънавий баркамоллик деганда ёппасига Навоий, Бобурнинг асарларини ўқитиш ҳам масалани ҳал этмайди. Таълим тизимида ёшларни фикрлашга, мустақил хулоса чиқаришга кўпроқ урғу бериш керак. Шундагина бировнинг фикрини тасдиқлаб ёки қўллаб-қувватлайдиган эмас, балки унга ўз муносабатини билдирадиган ёшлар шаклланади.\nВа ниҳоят, ёшларнинг илмий, ижодий салоҳиятини қўллаб-қувватлайдиган, кўпчиликка ёқмаса-да ёхуд жуда “ақлли” бўлмаса-да, ёшларимиз ўз ташаббусларини рўёбга чиқарадиган ёшлар клублари, ташкилотларини кўпайтириш ва улар фаолиятига аралашмаслик керак. Чукни uznetни ўзимизнинг ёшларнинг “асар”лари билан кўпроқ тўлдириш мақсадга мувофиқдир. Албатта, бу ҳам бир фикр.\n← Previous Previous post: The Washington Post: Uzbekistan officials call Harlem Shake ‘a vortex full of meaninglessness and shamelessness’\nNext → Next post: Тошкент Ислом институти: кеча ва бугун\nKundalik mulohazalar (147)\nMatbuot sahifalarida (91)\nБугуноқ сўранг. Эртага кеч бўлмасин!\nОллоҳим, қўйлар оч қолмасин!\n“Андин сўнгра не бўладур?”\nБулутлар оралаб: Ўзбекистоннинг энг баланд номсиз чўққиси сари\nАясофия Фотиҳ Султонга қайтди\nДенгиз сатҳидан 3500 метр: Арашан кўлларига саёҳат\nСокинлик сари узун йўл: Урунғоч кўлига саёҳат\nУйғон, эй кўзларим…\n“Сардоба”дан аввалги қонли тошқин ҳақида…\n10-16 ёш укаларимга тавсияларим\nЖамшид on Муаллиф ҳақида\nAnvar on Kirillni lotinga, lotinni kirillga o’tkazadigan programma-makros\nIldambek Valijonov on Kirillni lotinga, lotinni kirillga o’tkazadigan programma-makros\nБехзод on Муаллиф ҳақида\nШерзод on Муаллиф ҳақида\nBahtiyor on Яссавий юрган йўлларда\nнафиса on Яссавий юрган йўлларда\n+998994734772 on Муаллиф ҳақида\nBaxtiyor on Муаллиф ҳақида\nOybek Yahshiyev on Mehrobdan chayon\nCopyright © 2020 Davronbek's blog. All Rights Reserved.